Niverow 29 (ABK) - Bible Society\nNiverow 29 ABK\nOffrynnow yn Dy'goel an Hirgern\n1Y'n kynsa dydh a'n seythves mis hwi a'gas bydh kuntelles sans; ny wrewgh ober arvethys. Dydh yw ragowgh dhe hwytha kern. 2Hwi a wra offrynna offrynn leskys, sawer plegadow dhe'n ARLOEDH; unn tarow yowynk, unn hordh, seyth oen unn bloedh heb namm, 3ha'ga offrynn greun a vleus fin kemmyskys gans oyl, teyr degves rann a efa rag an tarow, diw dhegves rann rag an hordh, 4hag unn degves rann rag peub a'n seyth oen; 5gans unn bogh rag offrynn pegh, rag gul prenedh ragowgh; 6ryb offrynn leskys an loer nowydh, ha'y offrynn greun, ha'n offrynn leskys pub-dydhyek, ha'y offrynn greun, ha'ga offrynnow diwes, herwydh an ordenans ragdha, sawer plegadow, offrynn dre dan dhe'n ARLOEDH.\nOffrynnow yn Dy'goel an Dehwelyans\n7Y'n degves dydh a'n seythves mis ma hwi a'gas bydh kuntelles sans, hag omjastia; ny wrewgh ober arvethys. 8Hwi a wra offrynna offrynn leskys dhe'n ARLOEDH, sawer plegadow: unn tarow yowynk, unn hordh, seyth oen unn bloedh; i a vydh dhywgh heb namm; 9ha'ga offrynn greun a vleus fin kemmyskys gans oyl, teyr degves rann a efa rag an tarow, diw dhegves rann rag an unn hordh, 10unn degves rann rag peub a'n seyth oen; 11ynwedh unn bogh rag offrynn pegh, ryb offrynn pegh an prenedh, ha'n offrynn leskys pub-dydhyek, ha'ga offrynnow diwes.\nOffrynnow Goel an Skovvaow\n12Y'n pymthegves dydh hwi a'gas bydh kuntelles sans; ny wrewgh ober arvethys, ha hwi a with goel dhe'n ARLOEDH seyth dydh. 13Hwi a wra offrynna offrynn leskys, offrynn dre dan, sawer plegadow dhe'n ARLOEDH, trydhek tarow yowynk, dew hordh, peswardhek oen unn bloedh; i a vydh heb namm, 14ha'ga offrynn greun a vleus fin kemmyskys gans oyl, teyr degves rann a efa rag peub a'n trydhek tarow, diw dhegves rann rag peub a'n dhew hordh, 15hag unn degves rann rag peub a'n peswardhek oen; 16ynwedh unn bogh rag offrynn pegh, ryb an offrynn leskys pub-dydhyek, y offrynn greun ha'y offrynn diwes.\n17Y'n nessa dydh, dewdhek tarow yowynk, dew hordh, peswardhek oen unn bloedh heb namm, 18ha'ga offrynn greun ha'ga offrynnow diwes rag an terewi, rag an hordhes ha rag an eyn, war-lergh aga niver, herwydh an ordenans; 19ynwedh unn bogh rag offrynn pegh, ryb an offrynn leskys pub-dydhyek, ha'y offrynn greun, ha'ga offrynnow diwes.\n20Y'n tressa dydh unnek tarow, dew hordh, peswardhek oen unn bloedh heb namm, 21ha'ga offrynn greun ha'ga offrynnow diwes rag an terewi, rag an hordhes ha rag an eyn, war-lergh an niver, herwydh an ordenans; 22ynwedh unn bogh rag offrynn pegh, ryb an offrynn leskys pub-dydhyek, ha'y offrynn greun, ha'y offrynn diwes.\n23Y'n peswora dydh deg tarow, dew hordh, peswardhek oen unn bloedh heb namm, 24aga offrynn greun ha'ga offrynnow diwes rag an terewi, rag an hordhes ha rag an eyn, war-lergh aga niver, herwydh an ordenans; 25ynwedh unn bogh rag offrynn pegh, ryb an offrynn leskys pub-dydhyek, ha'y offrynn greun, ha'y offrynn diwes.\n26Y'n pympes dydh naw tarow, dew hordh, peswardhek oen unn bloedh heb namm, 27ha'ga offrynn greun ha'ga offrynnow diwes rag an terewi, rag an hordhes ha rag an eyn, war-lergh aga niver, herwydh an ordenans; 28ynwedh unn bogh rag offrynn pegh, ryb an offrynn leskys pub-dydhyek, ha'y offrynn greun, ha'y offrynn diwes.\n29Y'n hweghves dydh eth tarow, dew hordh, peswardhek oen unn bloedh heb namm, 30ha'ga offrynn greun ha'ga offrynnow diwes rag an terewi, rag an hordhes ha rag an eyn, war-lergh aga niver, herwydh an ordenans; 31ynwedh unn bogh rag offrynn pegh, ryb an offrynn leskys pub-dydhyek, ha'y offrynn greun, ha'y offrynnow diwes.\n32Y'n seythves dydh seyth tarow, dew hordh, peswardhek oen unn bloedh heb namm, 33ha'ga offrynn greun ha'ga offrynnow diwes rag an terewi, rag an hordhes ha rag an eyn, war-lergh aga niver, herwydh an ordenans; 34ynwedh unn bogh rag offrynn pegh, ryb an offrynn leskys pub-dydhyek, ha'y offrynn greun, ha'y offrynn diwes.\n35Y'n ethves dydh hwi a'gas bydh kuntelles solem: ny wrewgh ober arvethys, 36Hwi a wra offrynna offrynn leskys, offrynn dre dan, sawer plegadow dhe'n ARLOEDH: unn tarow, unn hordh, seyth oen gorow unn bloedh heb namm, 37aga offrynn greun ha'ga offrynnow diwes rag an tarow, rag an hordh ha rag an eyn, war-lergh aga niver, herwydh an ordenans; 38ynwedh unn bogh rag offrynn pegh, ryb an offrynn leskys pub-dydhyek, ha'y offrynn greun, ha'y offrynn diwes.\n39An re ma hwi a wra offrynna dhe'n ARLOEDH yn agas goelyow, keffrys ha'gas ambosow ha'gas offrynnow bolonjedhek, rag agas offrynnow leskys, ha rag agas offrynnow greun, ha rag agas offrynnow diwes, ha rag agas offrynnow kres.\n40Ha Moyses a leveris dhe vebyon Ysrael pup-tra poran dell worhemmynnis an ARLOEDH dhe Moyses.29:40 yw niverys 30:1 y'n Ebrow, an Septuagint ha'n Vulgat.


Ekklesiastes 9 ABK\n1Ytho my a brederis oll a-dro dhe hemma y'm kolonn, owth assaya y dhysmygi – bos an dus wiryon ha'n dus fur, keffrys ha'ga oberennow, yn leuv Duw. Naneyl kerensa na kas – ny's goer denvyth; yma pup-tra a-dheragdha. 2Dhe bubonan yma an keth tenkys – dhe'n den gwiryon ha dhe'n drogoberer, dhe'n den mas, dhe'n den glan ha dhe'n den avlan, dhe'n den a offer sakrifis ha dhe'n den na'n offer. An pyth a hwer dhe'n den mas a hwer ynwedh dhe'n peghador; an pyth a hwer dhe'n re a wra ti a hwer ynwedh dhe'n re a's teves own a wul ti. 3Hemm yw drog kevys yn pup-tra gwrys yn-dann an howl – yma an keth tenkys ow kortos pubonan. Dres henna, leun a dhrog yw kolonn mebyon den hag yn aga holonn yma follneth hedre vons bew, hag a-wosa yth ons dhe'n re varow. 4Mes piwpynag a vo yn mysk an re vew a'n jeves govenek; gwell yw ki bew es lew marow. 5Rag an re vew a woer i dhe verwel, mes ny woer an re varow travyth; nyns eus pewas moy dhedha, ha kellys vydh hwath an kov anedha. 6An pyth a garens i war-barth ha'n pyth a gasens i hag a berthens avi orto res eth lemmyn dhe goll, ha nyns eus rann dhedha bys vykken a bup-tra yw gwrys yn-dann an howl.


Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions CM22 7EE June 2022.\nAll foot health services Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions. Bunions sawbridgeworth, Bunions in sawbridgeworth, Sawbridgeworth Bunions.


Yowann 19 (ABK) - Bible Society\nYowann 19 ABK\n1Ena Pilat a gemmeras Yesu, ha'y skorjya. 2Ha'n soudoryon a blethas kurun a spern ha'y gorra war y benn, hag i a'n kwethas gans mantell a burpur, 3hag yth esens ow tos dhodho ha leverel, ‘Hayl, myghtern an Yedhewon!’ hag ow ri dhodho hwattys. 4Ha Pilat eth yn-mes arta ha leverel dhedha, ‘Otta, my a'n dro yn-mes dhywgh, rag may hwodhvowgh na welav ken vytholl er y bynn.’ 5Ytho Yesu a dheuth yn-mes, ow kwiska an gurun a spern ha'n vantell a burpur, hag yn-medh ev dhedha, ‘Awott an den!’ 6Ytho pan y'n gwelas an bennoferysi ha'n soedhogyon, i a armas, ‘Krowsy e, krowsy e!’ Yn-medh Pilat dhedha, ‘Kemmerewgh e agas honan ha'y growsya; rag ny welav ken er y bynn.’ 7An Yedhewon a worthybis dhodho, ‘Yma dhyn lagha, ha herwydh an lagha na y tal dhodho merwel, rag ev a omwrug Mab Duw.’\n8Ytho pan glewas Pilat an lavar ma, ev a borthas own dhe voy, 9hag ev eth a-bervedh y'n lys arta, ha leverel dhe Yesu, ‘A by le osta?’ Mes ny ros Yesu gorthyp dhodho. 10Ytho yn-medh Pilat dhodho, ‘A ny gewsydh dhymm? A ny wodhes bos dhymm galloes dhe'th telivra, ha bos dhymm galloes dhe'th krowsya?’ 11Yesu a worthybis, ‘Ny via dhis maystri warnav mar ny ve res dhis a wartha; rakhenna yma dhe neb a'm daskorras dhis an brassa pegh.’ 12Alena rag, Pilat a hwila y livra; mes an Yedhewon a armas, ow leverel, ‘Mar livrydh an den ma, nyns osta koweth Sesar.’\n13Pilat ytho pan glewas an geryow ma a dhros Yesu yn-mes, hag esedha war an barr yn tyller henwys an Leur a Leghven, hag yn Ebrow Gabbatha. 14Ha dydh darbar an pask o, a-dro dhe'n hweghves eur. Hag yn-medh ev dhe'n Yedhewon, ‘Awott agas myghtern!’ 15Ytho i a armas, ‘Kemmer e dhe-ves, kemmer e; krowsy e!’ Yn-medh Pilat dhedha, ‘A wrav vy krowsya agas myghtern?’ An bennoferysi a worthybis, ‘Nyns eus dhyn myghtern marnas Sesar.’ 16Ena ev a'n delivras dhedha dhe vos krowsys.\nMat 27:32-44; Mark 15:21-32; Luk 23:26-43\nYtho i a gemmeras Yesu, 17hag ev eth yn-rag ow toen y grows y honan bys yn tyller henwys Tyller Krogen, hag yn Ebrow, Golgotha; 18i a'n krowsyas ena ha ganso dew arall, onan a bub tu, ha Yesu y'n kres. 19Ha Pilat a skrifas titel, ha'y worra war an grows; ha skrifys veu: Yesu a Nazareth, Myghtern an Yedhewon. 20Lies a'n Yedhewon a redyas an titel ma, rag bos an tyller may feu Yesu krowsys ogas dhe'n sita; ha skrifys veu yn Ebrow, Greka ha Latin.19:20 Ebrow, Greka ha Latin: War-lergh re a'n dornskrifow Ebrow, Latin ha Greka. 21Ytho yn-medh pennoferysi an Yedhewon dhe Pilat, ‘Na skrif “Myghtern an Yedhewon”, mes ev dhe leverel “My yw myghtern an Yedhewon”.’ 22Pilat a worthybis, ‘An pyth a skrifis, my re'n skrifas.’ 23Ena an soudoryon, pan wrussens krowsya Yesu, a gemmeras y dhillas ha gul peder rann, dhe bub souder rann, hag ynwedh an bows. Mes an bows o heb gwri, gwiys a'n gwartha yn unn darn. 24Yn-medhons ytho an eyl dh'y gila, ‘Na wren hy skwardya, mes gwren ni tewlel prenn rygdhi, piw y fydh dhodho’; may fe kollenwys an skryptor a lever,\n‘I a rannas ow dillas yntredha,\nha war ow gwisk i a dewlis prenn.’\nYtho an soudoryon a wrug an taklow ma.\n25Ogas dhe grows Yesu yth esa ow sevel y vamm ha hwoer y vamm, Maria gwreg Klopas, ha Maria Magdalena. 26Ytho pan welas Yesu y vamm ha'n dyskybel a gara ow sevel yn ogas, yn-medh ev dh'y vamm, ‘Benyn, awotta dha vab.’ 27Ena yn-medh ev dhe'n dyskybel, ‘Awotta dha vamm.’ Hag alena rag an dyskybel a's kemmeras yn y dre y honan.\nMat 27:45-56; Mark 15:33-41; Luk 23:44-49\n28Wosa hemma, Yesu, ow kodhvos pup-tra lemmyn dhe vos kowlwrys, may fe kollenwys an skryptor, a leveris, ‘Yma syghes dhymm.’ 29Yth esa lester re beu gorrys ena, leun a aysel; ytho i a worras spong leun a'n aysel war hyssop19:29 i a worras spong leun a'n aysel war hyssop: War-lergh re a'n dornskrifow i a lenwis spong gans aysel, ha'y worra war hyssop. ha'y brofya dh'y anow. 30Ytho pan wrussa Yesu kemmeres an aysel, ev a leveris, ‘Kowlwrys yw.’ Hag ow poesa y benn war-rag, ev a dhaskorras an enev.\nTenewen Yesu Gwenys gans Guw\n31Ytho rag y vos dydh an darbar, rag na worta an korfow war an grows y'n sabot (rag bos dydh an sabot na dy'goel ughel), an Yedhewon a bysis Pilat may fe terrys aga diwarr ha may fens degys dhe-ves. 32Ytho an soudoryon a dheuth ha terri diwarr an kynsa, hag a'n arall a veu krowsys ganso. 33Mes pan dheuthons dhe Yesu ha gweles y vos marow seulabrys, ny dorrsons y dhiwarr. 34Mes onan a'n soudoryon a wanas y denewen gans guw, ha desempis y teuth yn-mes goes ha dowr. 35Hag ev neb a'n gwelas re dhug dustuni, ha'y dhustuni yw gwir; ev a woer ev dhe gewsel gwiryonedh, rag may kryssowgh hwi. 36Ha'n taklow ma a hwarva may fe kollenwys an skryptor, ‘Ny vydh askorn anodho terrys.’ 37Hag arta skryptor arall a lever, ‘I a vir warnodho neb a wansons.’\nMat 27:57-61; Mark 15:42-47; Luk 23:50-56\n38Wosa hemma, Yosep a Arimathea, onan a dhyskyblon Yesu, mes yn priva rag own a'n Yedhewon, a bysis Pilat may kemmerra korf Yesu. Ha Pilat a ros kummyas. Ytho ev a dheuth ha kemmeres y gorf. 39Nikodemus ynwedh a dheuth, ev neb a dheuth dhodho wostalleth yn nos, ow tri kemmysk a vyrr hag aloes, a-dro dhe gans peuns.19:39 peuns: Greka litra. 40Ytho i a gemmeras korf Yesu ha'y vaylya yn lystennow lien war-lergh us an Yedhewon rag ynkleudhyans. 41Lemmyn y'n tyller may feu Yesu krowsys yth esa lowarth, hag y'n lowarth yth esa bedh nowydh, na via denvyth bythkweth gorrys ynno. 42Ytho, drefenn dydh Darbar an Yedhewon, ha rag bos an bedh ogas, i a worras Yesu ena.


Ksenon - Wikipedia\nElven gymyk, gass\n12 Gortheren 1898\n1s² 2s² 2p⁶ 3s² 3p⁶ 3d¹⁰ 4s² 4p⁶ 4d¹⁰ 5s² 5p⁶, [Kr] 4d¹⁰ 5s² 5p⁶\nperiod 5, bagas 18\nElven gymyk yw ksenon, niver 54 y'n Vosen Beriodek. Y furvell gymyk yw Xe. An hanow a dheu dhyworth an ger Greka ξένον xénon, ow styrya estrenyon. Nyns eus rann vewoniethel dhe'n elven ma.\nDiskudhys veu yn 1898 gans William Ramsay ha Morris William Travers yn Kolji Pennskol Loundres. I re dhiskudhsa neon, argon ha krypton seulabrys. I a usyas jynn ayr-lin dhe denna krypton dhyworth ayr, ha distyllyans rannrivek (fractional distillation) dhe enyshe ksenon dhyworto. Henwys veu ksenon gansa drefen y vos kales dhe dhiskudha.\nKevys yw ksenon yn dowr ewonek Vichy. Askorrys yw le es unn tonnas a gsenon pub bledhen dhyworth gweythvaow ayr-lin. Usys yw yn lugern lughes, laserow, hag arhwilellow PET. Anella kemyskans a oksyjen ha ksenon a wra gweres askorrans erythropoietin, hormon hag a ynkress askorrans kellow goos rudh. Usys yw ksenon ytho gans sportysi neb a vynn tolla. Emskemunys yw gans WADA, maynorieth ollvysel gorth-dopya.\nPoos atomek ksenon yw 131.29, y boynt teudhi yw -112°C ha'y boynt bryjyon yw -107°C. Y dhosedh yw 5.9 gramm pub liter. Gass diliw, anvlasus yw. Onan a'n gassys nobyl yw. Usys yw ksenon y'n efanvos drefen y vos an keunys gwella rag jynnow ion.\nJynn ion Deep Space 1\nGolow lughes ksenon\nDiwettha golegyans an folen ma a veu an 17 Ebrel 2022, dhe 16:07.


Compare Bible readings for Ezekiel 14 in the ABK and the ESV - Bible Society\n1Gwer a henavogyon Ysrael a dheuth dhymm hag esedha a-ragov. 2Ena ger an ARLOEDH a dheuth dhymm, ow leverel: 3Mab den, an wer ma re dhrehevis aga idolys yn aga holonnow, ha gorra aga anewnder a-ragdha avel ken a drebuchya. A wrav vy aga gasa dhe hwilas orthiv? 4Rakhenna kows orta ha lavar dhedha, Yndellma y lever an Arloedh DUW: Piwpynag dhiworth chi Ysrael a dhrehaffo y idolys yn y golonn ha gorra y anewnder a-ragdho avel ken a drebuchya, hag ena dos dhe'n profoes, my an ARLOEDH a worthyp dhodho herwydh palster y idolys, 5rag may taskyffiv kolonnow chi Ysrael, rag i oll re dreylyas dhiworthiv der aga idolys.\n6Rakhenna lavar dhe ji Ysrael, Yndellma y lever an Arloedh DUW: Kemmerewgh edrega, ha treylyewgh dhiworth agas idolys; ha treylyewgh agas fas dhiworth oll agas taklow kasadow. 7Rag pubonan a ji Ysrael po alyon a wodrik yn Ysrael, neb a dhiberth a-dhiworthiv, ha drehevel y idolys yn y golonn, ha gorra y anewnder a-ragdho avel ken a drebuchya, hag ena dos dhe'n profoes dhe wovynn orto a-dro dhymm – my an ARLOEDH a worthyp dhodho ow honan. 8My a sett ow fas erbynn an gour ma ha'y wul ensampel ha henlavarow, ha my a'n tregh yn-mes a'm pobel. Ena hwi a woer my dhe vos an ARLOEDH.\n9Mars yw an profoes dynys dhe gewsel ger, yth yw my, an ARLOEDH, neb re dhynyas an profoes na, ha my a ystynn ow leuv er y bynn ha'y dhistrui a-dhiworth ow fobel Ysrael. 10I a berth kessydhyans aga anewnder – kessydhyans an govynner ha kessydhyans an profoes a vydh kehaval – 11rag na wrello chi Ysrael gwandra arta dhiworthiv, na omdhefola arta der oll aga threuspassow. I a vydh ow fobel, ha my a vydh aga Duw, yn-medh an Arloedh DUW.\n12Ena ger an ARLOEDH a dheuth dhymm, ow leverel: 13Mab den, pan wra pow pegha er ow fynn ow pos dislel, ha my a ystynn ow leuv er y bynn ha terri y lorgh bara, ha dannvon ynno divoetter, ha treghi dhe-ves dhiworto den ha best; 14hwath kyn fe an tri gour ma ynno, Noy, Daniel, ha Job, ny allsens delivra marnas aga enevow aga honan der aga gwiryonedh, yn-medh an Arloedh DUW. 15Mar tannvonav drog woedhviles der an pow ha'y dhibobla, may fo difeyth, ha ma na allo denvyth tremena drefenn an bestes, 16hwath kyn fe an tri gour ynno, dell vewav, yn-medh an Arloedh DUW, ny allsens delivra naneyl mebyon na myrghes. I aga honan a via delivrys, mes an tiredh a via ynyal. 17Po mar trov kledha war an pow na ha leverel, ‘Tremenes kledha der an pow’, ha my a dregh dhiworto den ha best, 18hwath kyn fe an tri gour ma ynno, dell vewav, yn-medh an Arloedh DUW, ny allsens delivra naneyl mebyon na myrghes, mes i aga honan a via delivrys. 19Po mar tannvonav plag y'n pow na, ha dinewi ow sorr warnodho dre skoellya goes, dhe dreghi dhiworto den ha best, 20hwath kyn fe Noy, Daniel, ha Job ynno, dell vewav, yn-medh an Arloedh DUW, ny allsens delivra naneyl mab na myrgh. Der aga gwiryonedh i a wrussa delivra aga enevow aga honan.\n21Rag yndellma y lever an Arloedh DUW: Pygemmys moy y fydh pan dhannvonav erbynn Yerusalem ow feder tebel vreus; kledha, divoetter, drog woedhviles, ha plag, dhe dreghi dhiworti den ha best! 22Mes otta, y fydh remenant gesys, mebyon ha myrghes a vydh dres dhe-ves. I a dheu dhe-ves dhywgh, ha hwi a wel aga fordh ha'ga gwriansow; ha hwi a vydh konfortys a-dro dhe'n dregynn a dhres vy war Yerusalem, pup-tra a dhres vy warnedhi. 23I a'gas konfort pan welowgh aga fordh ha'ga gwriansow; ha hwi a woer, na wrug vy yn euver pup-tra a wrug vy ynni, yn-medh an Arloedh DUW.


whiskey barrel furniture for sale – onedroprule.org\nPosted on January 23, 2018 June 20, 2018 by onedroprule\nwhiskey barrel furniture for sale wine barrel table high resolution barrel bar table 6 jack whiskey barrel tables wine barrel furniture for sale whiskey barrel coffee table for sale.\nwhiskey barrel furniture for sale how to care for wine barrel furniture whiskey barrel table and chairs for sale.\nwhiskey barrel furniture for sale unique jack furniture with jack whiskey barrel jack daniels whiskey barrel table for sale.\nwhiskey barrel furniture for sale whiskey barrel chairs classifieds buy sell whiskey barrel whiskey barrel chairs classifieds buy sell whiskey barrel chairs across the beer barrel coffee whiskey barre.\nwhiskey barrel furniture for sale best barrel furniture images on whiskey barrel table and chairs for sale.\nwhiskey barrel furniture for sale whiskey barrel coffee table jack coffee table recycled half whisky barrel coffee table whiskey barrel coffee whiskey barrel furniture for sale.\nwhiskey barrel furniture for sale jack barrel table furniture whiskey barrel table shocking whiskey barrel game table with stools wine jack barrel table whiskey barrel pub table for sale.\nwhiskey barrel furniture for sale whiskey barrel table whiskey barrel furniture for sale whiskey barrel table whiskey barrel furniture handmade vintage whiskey barrel table vintage whiskey barrel chai.\nwhiskey barrel furniture for sale whiskey barrel furniture whiskey barrel table for sale whiskey barrel table and chairs for sale.\nwhiskey barrel furniture for sale barrel furniture like this item whiskey barrel furniture for sale whiskey barrel furniture for sale on craigslistorg.\nwhiskey barrel furniture for sale jack whiskey barrel table recycled solid oak whiskey barrel jack branded pub table with round top jack whiskey barrel table for sale whiskey barrel coffee table for s.\nwhiskey barrel furniture for sale whiskey barrel table whiskey furniture fancy jack barrel bar table with whiskey barrel furniture cheap the barrel company u jack whiskey barrel pub whiskey barrel cof.\nwhiskey barrel furniture for sale whiskey barrel table and chairs fancy jack whiskey barrel table and chairs plan incredible jack whiskey jack daniels whiskey barrel table for sale.\nwhiskey barrel furniture for sale whiskey barrel chairs large size of whiskey barrel table and chairs for jack gallery furniture poker whiskey barrel furniture for sale.\nwhiskey barrel furniture for sale whiskey barrel ideas whiskey barrel pub table whiskey barrel table and chairs for sale.\nwhiskey barrel furniture for sale handmade vintage oak whiskey barrel coffee table whiskey barrel coffee table for sale.\nwhiskey barrel furniture for sale whiskey barrel chairs classifieds buy sell whiskey barrel chairs across the whiskey barrel chairs for sale.\nwhiskey barrel furniture for sale decor of wine barrel coffee table custom wine barrel coffee table at heart customs vintage whiskey barrel chairs for sale.\nwhiskey barrel furniture for sale whiskey barrel chairs for sale whiskey barrel chairs for sale area of splendid l whiskey barrel whiskey barrel furniture for sale on craigslistorg.\nwhiskey barrel furniture for sale whiskey barrel chairs barrel furniture quick view whiskey barrel furniture for sale barrel furniture some whiskey whiskey barrel furniture for sale on craigslistorg.\nwhiskey barrel furniture for sale barrels furniture best wine barrel table ideas on wine barrels barrel and wine barrel table whisky barrels furniture bourbon whiskey barrel table and chairs for sale.\nwhiskey barrel furniture for sale vintage whiskey barrel wine barrel bar and bar stools man cave whiskey barrel furniture for sale.\nwhiskey barrel furniture for sale whiskey barrel furniture for sale whiskey barrel pub table for sale whiskey barrel furniture for sale whiskey barrel furniture for sale.\nwhiskey barrel furniture for sale a simple wine barrel dining table whiskey barrel pub table for sale.\nwhiskey barrel furniture for sale whiskey barrel bar stools for sale whiskey barrel pub table for sale.\nwhiskey barrel furniture for sale whiskey barrel chairs barrel furniture for sale wine barrel furniture for sale whiskey barrel furniture for jack daniels whiskey barrel table for sale.\nwhiskey barrel furniture for sale barrel furniture for sale wooden barrel chairs for sale barrel furniture for sale e s wooden barrel whiskey barrel pub table for sale.\nwhiskey barrel furniture for sale whiskey barrel coffee table jack daniels whiskey barrel table for sale.\nwhiskey barrel furniture for sale vintage whiskey barrel chairs for sale.\nwhiskey barrel furniture for sale whiskey barrel table high west whiskey barrel table whiskey barrel bar table for sale whiskey barrel coffee table for sale.\nwhiskey barrel furniture for sale wine barrel furniture workshop photo details from these image we provide to show that whiskey barrel furniture for sale on craigslistorg.\nwhiskey barrel furniture for sale for sale man cave furniture jack daniels whiskey barrel table for sale.\nwhiskey barrel furniture for sale royal oak vintage whiskey barrel furniture modern furniture more by whiskey barrel chairs for sale.\nwhiskey barrel furniture for sale jack daniels whiskey barrel table for sale.\nwhiskey barrel furniture for sale handmade vintage oak whiskey barrel coffee table jack daniels whiskey barrel table for sale.\nwhiskey barrel furniture for sale architecture and interior impressing best wine barrel coffee table ideas on at sale whiskey barrel furniture for sale.\nwhiskey barrel furniture for sale antique whiskey barrel table and chairs whiskey barrel tables vintage whiskey barrel table and chairs whiskey vintage whiskey barrel chairs for sale.\nwhiskey barrel furniture for sale barrel pub table oak furniture co whiskey barrel chairs for sale.\nwhiskey barrel furniture for sale whiskey barrel coffee table hand crafted wine barrel furniture and related wine barrel products for sale whiskey barrel furniture for sale.\nwhiskey barrel furniture for sale wine barrel furniture ideas you can or buy photos oak barrel chairs for sale vintage whiskey barrel chairs for sale.\nwhiskey barrel furniture for sale whiskey barrel table whiskey barrel table ideas whiskey barrel table and chairs for sale whiskey barrel coffee table for sale.\nwhiskey barrel furniture for sale whiskey barrel furniture couch chair like whiskey barrel furniture couch chair like furniture sale whiskey barrel table and chairs for sale.\nwhiskey barrel furniture for sale whiskey barrel table whiskey barrel furniture for sale.\nwhiskey barrel furniture for sale jack barrel furniture small images of jack barrel furniture articles with jack whiskey barrel coffee jack barrel furniture whiskey barrel furniture for sale on craigs.\nwhiskey barrel furniture for sale set of 4 vintage whiskey barrel chairs whiskey barrel coffee table for sale.\nwhiskey barrel furniture for sale whiskey barrel coffee table stave base a previous a next whiskey barrel pub table for sale.\nwhiskey barrel furniture for sale wine barrel chairs whiskey barrel furniture for sale on craigslistorg.\nwhiskey barrel furniture for sale whiskey barrel furniture for sale whiskey barrel end table and chairs for sale queen crown king whiskey barrel table and chairs for sale.\nwhiskey barrel furniture for sale for sale whiskey barrel furniture poker bumper pool table whiskey barrel coffee table for sale.\nwhiskey barrel furniture for sale vintage barrel furniture vintage wood whiskey wine barrel table and 4 barrel chairs vintage whiskey barrel whiskey barrel furniture for sale on craigslistorg.\nwhiskey barrel furniture for sale custom wine barrel furniture jack daniels whiskey barrel table for sale.\nwhiskey barrel furniture for sale handmade vintage whiskey barrel coffee table whiskey barrel pub table for sale.


Chif moon uraniom yw pygvoon (uraninit, UO2, po pitchblende yn Sowsnek, dhyworth an Almaynek pech du, ha blende toller). Yn 1789 Martin Heinrich Klaproth, kymygydh Almaynek yn Berlin, a hwithras pygvoon, ha kavos polter, aswonnys ganso avel elven nowydh, henwys uraniom ganso (diskudhys veu uraniom an keth bledhen). Enyshes veu alkan uraniom rag an kynsa prys yn 1841 gans Eugène-Melchior Péligot yn Paris. Ny aswonnys o uraniom avel alkan peryllus bys dhe 1896 pan dhiskudhas Henri Becquerel dell wrug sampel uraniom kawsya komol war blat skeusennek. Ev a dhamkanas bos uraniom ow tewynna dewynnow anweladow.\nJynn ebron americanek a dhroppyas an danbellen atomek gynsa war Hiroshima yn Nihon yn 1945. An danbellen a gomprehendyas uraniom-235, kemmys hag hevelep dhe 12,500 tonnas a TNT, ha'n tardh iskevresek a ladhas a-dro dhe 75,000 dhen. Chif askorroryon uraniom yw Ostrali, an Statys Unys, Kanada, Gabon, Repoblek Werinel Kongo, Afrika Dheghow, Russi ha China. Askorrans ollvysel yw a-dro dhe 40,000 tonnas an vledhen, ha devnydh an brassa rann yw dinythi tredan. Usys yw uraniom re beu yn dasoberoryon nuklerek, h.y. uraniom diskargys (depleted uranium) rag laster gorholyon ha jynnow ebron, dhe liwa priweyth ha gweder, hag yn arvwisk tanbellenigow.\nPan wrello atom uraniom folsa, askorrys yw elvennow erel, yn arbennek strontiom-90. Y'n 1950ow ha 1960ow, provow arvow nuklerek war enep an tir a worra strontiom-90 hag iodin-131 y'n ayrgylgh. Y feu droklamm yn Windscale, Pow Sows, yn 1957, hag yn Chernobyl, Ukrayn, yn 1986. Nans yw a-dro dhe 2 bilvil vledhen, y feu kreunyans a uraniom y'n kerrygi yn Oklo, Gabon, ow talleth dasoberor nuklerek naturel.\nPoos atomek yw 238.03, y boynt teudhi yw 1132°C ha'y boynt bryjyon yw 3754°C. Y dhosedh yw 19kg an liter. Alkan arghansek, es y vortholya ha'y dhyghtya yw. Uraniom a gomprehend tri chif isotop, uraniom-238, 99.3% anedha (hanter-bewnans 4.5 bilvil vledhen), uraniom-235, 0.7% anedha (hanter-bewnans 700 milvil vledhen) hag uraniom-234, 0.005% (hanter-bewnans 245000 a vledhynnyow). Usys yw komparrivow isotopow uraniom ha plomm rag dedhya kerrygi.\nDiwettha golegyans an folen ma a veu an 16 Metheven 2022, dhe 21:21.


Compare Bible readings for Romanyon 14 in the ABK and the KJV - Bible Society\nRomanyon 14 ABK\nNa Vreus Dha Vroder\n1Ha neb yw gwann y'n fydh, degemmerewgh e heb dadhla a-dro dhe dybyansow. 2Onan a grys y hyll dybri pup-tra, mes an den gwann ny dheber saw unnsel losow; 3na wres neb a dheber skornya ev neb na dheber, ha na wres neb na dheber breusi ev neb a dheber, rag Duw re'n degemmeras. 4Piw os jy hag a vreus servont den arall? A-rag y vester y honan y sev po y koedh. Ha skoedhys vydh, rag Duw14:4 Duw: War-lergh re a'n dornskrifow an Arloedh. a yll gul dhodho sevel.\n5Unn den a syns unn jydh gwell ages dydh arall, ha den arall a syns pub dydh par. Bedhes peub sur yn y vrys y honan. 6Neb a syns dy'goel, dhe'n Arloedh y'n syns, ha neb a dheber, dhe'n Arloedh y teber rag yth aswonn gras dhe'n Arloedh; ha neb na dheber, ny dheber ev dhe'n Arloedh hag ev a aswonn gras dhe Dhuw.\n7Ny vew nagonan ahanan dhodho y honan ha ny verow nagonan dhodho y honan. 8Mar pywyn, dhe'n Arloedh y pywyn ha mar merwyn, dhe'n Arloedh y ferwyn; ytho bewa po merwel mar kwren, dhe'n Arloedh yth on. 9Rakhenna Krist a verwis ha dasvewa,14:9 a verwis ha dasvewa: War-lergh re a'n dornskrifow a verwis ha dasserghi ha dasvewa. rag may fe Arloedh an re varow ha'n re vew.\n10Prag y freusydh dha vroder, po prag y skornydh dha vroder? Rag ni oll a wra sevel a-rag barr Duw.14:10 Duw: War-lergh re a'n dornskrifow Krist. 11Rag skrifys yw,\n‘Dell vewav, yn-medh an Arloedh, pub glin a wra plegya dhymmo vy\nha pub taves a wormel Dhuw.’\n12Ytho peub ahanan a re akont dhe Dhuw yn y gever y honan.\nNa Wra dhe'th Vroder Trebuchya\n13Ytho na vreusyn an eyl ahanan y gila mes breusyn yn kynsa na worryn men trebuchya po maglenn yn fordh an broder. 14My a woer ha gwrys sur ov gans an Arloedh Yesu, nag yw travyth kemmyn dredho y honan, mes gans an den a dyb y vos kemmyn, kemmyn yw. 15Mes mara'n jevydh dha vroder offens der an pyth a dhybrydh, ny gerdhydh na fella yn kerensa. Na as dha voes dhe dhistrui nebonan may ferwis Krist a'y wovis. 16Ytho na as may fo agas da dampnys. 17Rag nyns yw gwlaskor Duw dybri nag eva mes ewnder ha kres ha lowender y'n Spyrys Sans; 18neb a serv Krist yndella yw plegadow gans Duw ha kevys da gans tus. 19Holyn ytho taklow a gres ha'n taklow may trehav dredha an eyl y gila. 20Na dhistru a-barth boes ober Duw. Pup-tra yw glan yn tevri mes kamm yw nebonan dhe wul may trebucchyo re erell der an pyth a dheber ev. 21Ewn yw bos heb dybri kig po eva gwin po bos heb gul travyth hag a wra may trebucchyo dha vroder.14:21 dha vroder: War-lergh re a'n dornskrifow dha vroder, na bos offendys, na bos gwannhes. 22An fydh a'th eus,14:22 An fydh a'th eus: War-lergh re a'n dornskrifow Fydh a'th eus? gwith e a-rag Duw; gwynnvys neb na omvreus y'n pyth yw da ganso. 23Mes neb a'n jeves dout, dampnys yw ev mar teber, rag ny'n gwra a fydh; rag oll na dheu a fydh yw pegh.


Ruth 1 (ABK) - Bible Society\nRuth 1 ABK\n6Ha hi a sevis ha dehweles a diredh Moab, ha'y gohydhow gensi, drefenn hi dhe glewes yn tiredh Moab an ARLOEDH dhe wul vri a'y bobel, ow ri dhedha bara. 7Ha hi a asas an tyller mayth esa hi, ha'y diw wohydh gensi, ha mos dhe dhehweles dhe bow Yuda. 8Hag yn-medh Naomi dh'y diw wohydh, ‘Kewgh, dehwelewgh pubonan dhe ji hy mamm. Re wrello an ARLOEDH diskwedhes tregeredh dhywgh kepar dell wrussowgh hwi dhe'n re varow ha dhymmo vy. 9Re rollo an ARLOEDH dhywgh may kyffowgh powes, pubonan yn chi hy gour.’ Ena hi a ammas dhedha, hag i a wrug oela dagrow, ughel aga lev. 10Hag yn-medhons i dhedhi, ‘Yn sur ni a vynn dehweles genes dhe'th pobel jy.’ 11Hag yn-medh Naomi, ‘Treylyewgh, ow myrghes, prag y fynnowgh mos genev? Eus mebyon dhymm y'm torr may fens i gwer dhywgh hwi? 12Treylyewgh, ow myrghes, kewgh, rag re goth ov vy dhe gavoes gour. Mar lavarren bos govenek dhymm yndella, ha bos gans gour haneth, ha dineythi mebyon, 13a wrussewgh hwi aga gortos bys pan vons i tevesik? A wrussewgh hwi agas omwitha a-ji, heb kavoes gour? Na, ow myrghes, rag pur hwerow yw dhymm a-barth dhywgh, bos leuv an ARLOEDH ystynnys er ow fynn.’ 14Mes i a dhrehevis yn-bann aga lev, hag oela dagrow a-nowydh, hag Orpa a ammas dh'y hweger, mes Ruth a's byrlas yn tynn.\nWhen we married three years ago, the words from Ruth 1.16–17 were read at our wedding


Ekklesiastes 10 (ABK) - Bible Society\n1Kelyon marow a wra dhe unyent an perfumyer flerya;\nboghes follneth yw poesa es meur a furneth.\n2Yma kolonn an den fur ryb y leuv dhyghow,\nhag yma kolonn an foll ryb y leuv gledh\n3Ha pan gerdh foll war an fordh, nyns eus skians dhodho,\nhag ev a dhiskwa dhe bubonan y vos foll.\n4Mara sev sorr an rewler er dha bynn, na as dha dyller,\nrag kalmynsi a dhiswra peghosow bras.\n5Ottomma happ drog re welis yn-dann an howl, kammgemmeryans a'n par yw gwrys gans rewler. 6An foll re beu settys yn lies tyller ughel, mes tus rych a esedh yn tyller isel. 7My re welas gwesyon ow marghogeth, ha pennternedh ow kerdhes war an dor kepar ha gwesyon.\n8An den a bal pytt a yll koedha ynno,\nha'n den a derr ke a yll bos brethys gans sarf.\n9An den usi ow kleudhya meyn a yll bos pystigys gansa,\nha'n den a fols prennyer a yll bos peryllys gansa.\n10Mars yw toul a horn sogh ha ny wra an oberer lymma y amal,\nres yw dhodho gul devnydh a voy nerth;\nmes furneth a dhre siwena\n11Mar prath an sarf kyns bos husys,\nnyns eus gwayn yn huder.\n12Geryow ganow den fur yw grassyes,\nmes diwweus foll a wra y distrui.\n13Dalleth geryow y anow yw follneth,\nha diwedh y gows yw muskokter glan.\n14An foll yw leun a eryow;\nNy woer denvyth an pyth a hwer,\nha'n pyth a hwyrvydh a'y wosa, piw a yll y leverel dhodho?\n15Lavur an fellyon a wra aga skwithhe,\ndrefenn na wodhons hwath an fordh dhe'n sita.\n16Go-jy, A dir, pan vo dha vyghtern flogh,\nha'th pennternedh a dheber myttinweyth.\n17Gwynn dha vys, A dir, pan vo dha vyghtern mab tus vryntin\nha'th pennternedh pan dhepprons y'n termyn gwiw,\nrag nerth a-der rag medhwynsi.\n18Dre sygerneth y sedh an kebrow,\nha dre dhiekter an dhiwleuv y teu an glaw y'n chi.\n19Rag hwarth y hwrer fest,\nha gwin a wra dhe vewnans bos lowen,\nmes arghans yw an gorthyp dhe bup-tra.\n20Na volloth myghtern na hwath y'th prederow,\nha na volloth den rych y'th chambour,\nrag edhen a'n nevow a yll degi dha lev a-dro,\nha nebonan gans eskelli a yll derivas dha eryow.


22Ha'n ARLOEDH a gewsis orth Moyses, ow leverel: 23Kows orth mebyon Ysrael ow leverel: Na wrewgh hwi dybri blonek a sort vyth, ojyon, davas, na gaver. 24Blonek best a verow y honan po yw skwardys gans bestes gwyls a yll bos usys yn neb fordh arall mes ny wrewgh hwi y dhybri. 25Rag piwpynag a dheppro blonek best a veu offrynnys dre dan dhe'n ARLOEDH – neb a'n dheppro a vydh treghys dhe-ves dhiworth y bobel. 26Ny wrewgh hwi dybri goes vyth yn oll agas trigvaow, naneyl a edhen nag a vest. 27Piwpynag a dheber neppyth a woes, an keth henna a vydh treghys dhe-ves dhiworth y bobel.


Nebes Geryow Kernewek: Terry Pratchett\nNyhewer y hworfennis vy an romans Gwithysi Nos (Night Watch) gans Terry Pratchett, ha lyver pur dha yw (kynth yw skrifys yn Sowsnek). My a dhallathas redya oberow Pratchett y’n gwav pan esen vy ow pareusi ow skrifenn dhoktorel. Pup-prys da yw redya lyver hwarthus pan yw res spena meur a dermyn ow skrifa neppyth sad, ha romansow Pratchett yw marthus da rag omdhiskwitha.\nRag an re na aswonnons an titel ma, Gwithysi Nos yw rann a’n kevres ges-fantasi Plasennvys (Discworld), kevres hag ynno a-dro dhe 30 lyver y’n eur ma. Pratchett re dhellos unn lyver po moy y’n kevres na a-ban dhallathas ev aga skrifa y’n blydhynyow peswar-ugens. Mes kynth eus niver bras a lyvrow Plasennvys, ny dheu an kevres ha bos skwithus. Dhe’n kontrari, an romansow a-dhiwedhes yw (y’m breus vy) gwell es an re a-varr.\nDell grysav, kynsa romansow Pratchett veu konsevys avel lyvrow a wra ges a’n genre fantasi. I a wari gans an leow, persons, ha hwedhlow kemmyn yn lyenn a’n par na. Mes wosa an kynsa pymp po hwegh lyver, Pratchett re wrussa bys mar leun a vanylyon hag a dus pur dhidheurek ha komplek aga gnas, may hwrug ton an lyvrow chanjya tamm ha tamm. Hwath hwarthus yw an diwettha romansow, ha hwath y hwrons i ges a’n bys a lyenn fantasi -- hag a’gan bys agan honan -- mes yma meur a dhownder ynna ynwedh.\nDhe’n eur ma, my re redyas a-dro dhe 25 lyver a’n kevres, ha my a vynn redya an re erell kyns nep-pell. Onan nowydh, Boemm! (Thud!) a vydh dyllys y’n mis a dheu.\nPostys gans Benjamin Bruch dhe 23:50.


Daniel 9 (ABK) - Bible Society\nDaniel 9 ABK\n1Yn kynsa blydhen Darius, mab Ahasuerus, a has an Medys, neb a veu gwrys myghtern war wlaskor an Kaldeanys, 2yn kynsa blydhen y reyn, my, Daniel, a gonvedhas der an lyvrow bos niver an vlydhynyow rag kowlwul gwastyans Yerusalem, herwydh ger an ARLOEDH dhe Yeremia an profoes, deg blydhen ha tri-ugens.\n3Ena my a dreylyas ow thremmynn troha'n Arloedh Duw, orth y hwilas dre bysadow ha dre aspysadow, gans penys, ha gans yskar ha lusu. 4Pysi war an ARLOEDH ow Duw ha konfessya a wrug, ow leverel, ‘Ogh Arloedh, an Duw meur hag euthyk, neb a with an kevambos ha tregeredh rag an re a'n kar ha gwitha y worhemmynnow, 5ni re beghas ha gul drog, ha gul kammweythres, ha rebellya, ow treylya dhiworth dha worhemmynnow ha'th vreusow. 6Ny woslowsyn orth dha servysi an brofoesi, neb a gewsi y'th hanow dh'agan myghternedh, dh'agan prynsys ha dh'agan tasow, ha dhe oll an bobel a'n pow.\n7‘Dhiso jy, A Arloedh, yma ewnder, mes dhyn ni yma meth a'n fas, dell eus y'n jydh hedhyw, dhe dus Yuda, dhe annedhysi Yerusalem, ha dhe Ysrael oll, an re ogas ha'n re bell, yn keniver pow may mons fesys genes, drefenn an trayson re wrussons er dha bynn. 8Dhyn ni, A ARLOEDH, yma meth a'n fas, dh'agan myghternedh, dh'agan prynsys ha dh'agan tasow, drefenn ni dhe begha er dha bynn. 9Dhe'n Arloedh agan Duw yma truedh ha gevyans; rag ni re rebellyas er y bynn, 10ha fyllel dhe woslowes orth lev an ARLOEDH agan Duw, dhe gerdhes yn y laghys hag a worras dheragon dre leuv y servysi an brofoesi.\n11‘Ysrael oll re dorras dha lagha ha treylya dhe-denewen, ow nagha goslowes orth dha lev. Diverys warnan yma'n molleth ha'n ti hag yw skrifys yn lagha Moyses gwas Duw, rag ni re beghas er y bynn. 12Ev re gollenwis y eryow kewsys er agan pynn, hag erbynn agan breusysi neb a'gan breusis, ow tri warnan droglamm bras, rag yn-dann oll an nevow ny veu gwrys kepar dell veu gwrys yn Yerusalem. 13Dell veu skrifys yn lagha Moyses, yma koedhys oll an droglamm ma warnan; mes ny dhiserrsyn tremmynn an ARLOEDH agan Duw, ow treylya dhiworth agan kammweyth hag ow konvedhes dha wiryonedh. 14Yndella an ARLOEDH a woelyas, ow hwilas chons dhe dhri an droglamm warnan; rag gwiryon yw an ARLOEDH agan Duw yn y weythresow oll, ha ny woslowsyn orth y lev.\n15‘Ha lemmyn, A Arloedh agan Duw, neb re hembronkas dha bobel yn-mes a bow Ejyp dre leuv grev, hag a wrug dhe'th hanow bos gerys-da avel y'n jydh hedhyw, pegha re wrussyn, ha gul yn trog. 16A Arloedh, herwydh oll dha weythyow gwiryon, re bo treylys, my a'th pys, dha sorr ha'th konnar dhiworth dha sita Yerusalem, dha venydh sans; rag a-barth agan peghosow, hag a-barth kammweyth agan tasow, Yerusalem ha'th pobel re dheuth bismer dh'agan kentrevogyon. 17Lemmyn, agan Duw, goslow orth pysadow dha was, hag orth y aspysadow, ha gwra may tewynno dha fas war dha sentri forsakys, a-barth an Arloedh. 18Ow Duw, ro dha skovarn ha klewes; igor dha dhewlagas ha mir orth agan ahwer, hag orth an sita may feu dha hanow gelwys warnedhi; nyns yw drefenn agan gwiryonsys ni may profyn agan aspysadow a-ragos, mes drefenn dha druedh bras. 19A Arloedh, klew! A Arloedh, gyv! A Arloedh, attend ha gwra; na wra hokya, a'th govis jy dha honan, ow Duw, rag henwys yw dha sita ha'th pobel gans dha hanow.’\nAn Deg Seythun ha Tri-ugens\n20Ha my ow kewsel hag ow pysi, hag ow yes ow feghes ha peghes ow fobel Ysrael, hag ow profya ow aspysadow a-rag an ARLOEDH ow Duw, a-barth menydh sans ow Duw; 21pan esen ow leverel ow fysadow, an gour Gabriel, neb re welsen kyns y'n welesigeth, a dheuth dhymm ow nija uskis orth prys offrynn an gorthugher. 22Ev a dheuth dhe gewsel genev, ow leverel,9:22 Ow siwya an Septuagint. Ebrow Hag ev a wrug vri, ha kewsel genev, ha leverel. ‘A Daniel, devedhys ov yn-mes rag ri dhis furneth dhe gonvedhes. 23Orth dalleth dha aspysadow, ger a dheuth yn-mes, ha devedhys ov dh'y dherivas dhis, rag meurgerys os; ytho gwra vri a'n ger ha konvedh an welesigeth:\n24‘Deg seythun ha tri-ugens yw ervirys rag dha bobel, ha rag dha sita sans, rag gorfenna an treuspass, rag gorra sel war beghes, ha gul prenedh rag kammweyth; rag dro ewnder hag a dhur bys vykken, ha selya an welesigeth profoesek, ha rag untya an tyller an moyha sans. 25Godhvydh ytho ha konvedhes: a-dhia dhyllans an ger rag daswul ha dastrehevel Yerusalem bys devedhyans an pryns untys, y fydh seyth seythunweyth; ha dre dhiw seythun ha tri-ugens y fydh dastrehevys gans plenys ha gans pollgleudh, mes yn prys a ankres. 26Ha wosa an dhiw seythun ha tri-ugens, an den untys a vydh treghys dhe-ves, ha ny'n jevydh travyth; ha pobel an pryns usi ow tos a wra distrui an sita ha'n sentri. Hy diwedh a dheu dre liv, ha bys y'n diwedh y fydh bresel, ha terroes yw ordenys. 27Ha fastya ambos a wra ev gans lies dre unn seythun; mes yn kres an seythun na y hwra ev dhe sakrifis hag offrynn hedhi; hag y'n tempel y fydh pyth kasadow an difeythter9:27 hag y'n tempel y fydh pyth kasadow an difeythter: Ow siwya an Septuagint ha'n Vulgat. Ebrow ha war askell taklow kasadow (y fydh) nebonan ow kawsya difeythter. bys may fo an diwedh ordenys diverys war an distruer.’


All Health Care Professionals Near Pen Argyl, Pennsylvania\n18 listings were found within 10255075100200 mikm of Pen Argyl, Pennsylvania\napprox. 1.9 mi from Pen Argyl, Pennsylvania\napprox. 2.4 mi from Pen Argyl, Pennsylvania\napprox. 9.4 mi from Pen Argyl, Pennsylvania\napprox. 10.2 mi from Pen Argyl, Pennsylvania\napprox. 11 mi from Pen Argyl, Pennsylvania\napprox. 12.2 mi from Pen Argyl, Pennsylvania\napprox. 13.6 mi from Pen Argyl, Pennsylvania\napprox. 13.7 mi from Pen Argyl, Pennsylvania\napprox. 14 mi from Pen Argyl, Pennsylvania\napprox. 15.8 mi from Pen Argyl, Pennsylvania\napprox. 16.2 mi from Pen Argyl, Pennsylvania\napprox. 16.5 mi from Pen Argyl, Pennsylvania\napprox. 22.3 mi from Pen Argyl, Pennsylvania\napprox. 23.4 mi from Pen Argyl, Pennsylvania


All Health Care Professionals Near Maxatawny, Pennsylvania\n27 listings were found within 10255075100200 mikm of Maxatawny, Pennsylvania\napprox. 6.3 mi from Maxatawny, Pennsylvania\napprox. 7.3 mi from Maxatawny, Pennsylvania\napprox. 7.5 mi from Maxatawny, Pennsylvania\napprox. 8.5 mi from Maxatawny, Pennsylvania\napprox. 9 mi from Maxatawny, Pennsylvania\napprox. 9.1 mi from Maxatawny, Pennsylvania\napprox. 11 mi from Maxatawny, Pennsylvania\napprox. 17 mi from Maxatawny, Pennsylvania\napprox. 18.1 mi from Maxatawny, Pennsylvania\napprox. 18.2 mi from Maxatawny, Pennsylvania\napprox. 19.1 mi from Maxatawny, Pennsylvania\napprox. 20.2 mi from Maxatawny, Pennsylvania\napprox. 20.3 mi from Maxatawny, Pennsylvania\napprox. 20.5 mi from Maxatawny, Pennsylvania\napprox. 21 mi from Maxatawny, Pennsylvania\napprox. 21.8 mi from Maxatawny, Pennsylvania\napprox. 22.1 mi from Maxatawny, Pennsylvania\napprox. 22.8 mi from Maxatawny, Pennsylvania


Nonsense story in cornish - Cornwall 24\nNonsense story in cornish\nJoined: Thu Jun 21, 2007 8:49 pm\nPost by Davidtreth » Sat Jun 28, 2008 1:54 am\nI reckon it would be fun to collaborate on writing a nonsense story in Cornish.\nYth esen vy y'n lowarth, ow mires orth an ebrenn las. Barth Duw! Yma kath dhu ow nija a-ugh an gwydh! "My a gar ladha ydhyn" yn-medh an gath. "My a wrug dyski nija, lemmyn my a yll kachya moy a ydhyn!"\nAn gwydh a gews ynwedh. "Ny welsyn ni kath ow nija bythkweth kyns. Koth on ni, pur goth, mes kath ow nija yw tra nowydh ragon"\n"Woof" yn-medh an ki. Dihaval orth an gath, ny yll ev kewsel yn Kernewek po nija keffrys.\nAn pyski a hwarth. Ev a wrug usya pystri dhe dhyski an gath nija. Kas yw gans an ydhyn ragdho. Ownek yns i drefenn an gath ow nija. Res yw dhedha kudha y'n gwydh. Ny vynnons i bos dybri gans an gath.\nYn kres an koos, y fyw an wragh. An ydhyn a gews gans an wragh a-dro an pyski ha'n gath ow nija. Martesen, an wragh a yll aga gweres...\nPost by Davidtreth » Sun Jun 29, 2008 12:19 am\nAn wragh a vywas yn chi vyhan. An fosow o lymnas gwyrdh ha rudhwynn. An to o glas. Y'n gegin, yth esa kowdarn bras. Yn kowdarn, yth esa an tra haval orth kowl mes nyns o kowl. Gwyrdh o. An wragh yn-medh dhe'n ydhyn "Rewgh an kowl dhe'n gath ha ny yll ev nija namoy. An devnydhyow rag an kowl ma yw ker. Rewgh dhymm aval owrek."\nAn ydhyn ynmedh "Aval owrek?! Pyth yw hemma? Ny welsyn ni aval owrek bythkweth." .....\nPost by Davidtreth » Sun Jun 29, 2008 7:13 pm\nAn ydhyn a geskews a-dro hemma. I a dhe'n spisti. Ni a yll prena avalow y'n spisti.\nMes a spiser ynmedh "Ny werthav vy aval owrek. Mes yma an wydhenn arbennik yn gwlas pell. Martesen y hallons i kavos aval owrek ena. Soweth ny wonn vy ple'ma yw an wydhenn ma, hepken pur bell yw."\nAn ydhyn a geskews arta, ha y nijons i dhe Bennwydh. I yn-medh "Martesen yma an wydhenn arbennik ena. Ni a wra govynn ost yn diwotti "An Troes Bulhorn" yn Lannyust."\nedited by: davidtreth, Jun 29, 2008 - 07:19 PM\nPost by TheElvenLord » Mon Jun 30, 2008 12:45 pm\nA-dhesempsis, yma den sowsnek, gans y gowetha, ow tos.\n"Pyth yw hemma?" yn-medh ev yn sowsnek "Kathes ow nija, gwydh ow kewsel, Keun ow woof! Nyns yw hemm gwiw!"\nY fydh pesya....\nPost by Davidtreth » Mon Jun 30, 2008 2:11 pm\nAn den sowsnek yn-medh "Pur goynt yw, res yw dhymm kavos diwes krev."\nEv eth dhe'n Troes Bulhorn ha y frenas botel vodka.\nAn ydhyn a wra dos yn diwotti. "pinta korev mar pleg", yn-medh an ydhyn.\nAn Sows yn-medh , ow usya y ger unnik Kernewek ev re dhyskas, "Kakkamanna! Ydhyn ow keskel! Ydhyn owth eva korev!"\nYtho, kwilkyn a wrug dos yn diwotti. "Jenevra ha tonik mar pleg" yn-medh ev.\nYma diwskovarn vras dhe'n kwilkyn. Mes nyns yw ev lowen.\nAn Sows yn-medh "My re evas re a vodka." ha kosk yn y gador....\nedited by: davidtreth, Jul 01, 2008 - 12:11 PM\nPost by Davidtreth » Tue Jul 01, 2008 12:17 pm\n"Prag os ta mar drist?" yn-medh an ydhyn.\n"My a wre bos Dug Kernow, mes lemmyn mirewgh orthiv!"\n"Martesen an wragh a yll dha weres. Ni a wrug gweles an wragh. Ni a vynn bos salow diworth an gath ow nija. Mes res yw dhyn tyli an wragh gans aval owrek. Ni a hwila aval owrek."...\nPost by Davidtreth » Wed Jul 02, 2008 2:50 pm\nAn kwilkyn "My a wrug klywes an henhwedhel, hwi a yll mos dhe gwlas pystri. Martesen yma aval owrek ena. Res yw dhywgh gul dons arbennik orth an Men an Tol ha lamma dresto. Mes ny yll ev bos gwir, sur."\nAn tavernor ynmedh "Gwir yw. Mes res yw dhywgh mos dhe'n wragh wynn Zennor dhe gavoes dannvonadow rag an dons. Soweth, hi a wra agas apposya kynsa. Kales yw dhe sewena."\nPost by Davidtreth » Thu Jul 03, 2008 9:15 am\nAn gorthuger a besyas, ha'n ydhyn, ha'n kwilkin a wrug dos ha bos pur vedhow.\nPost by Davidtreth » Wed Jul 09, 2008 11:33 am\nAn Sows, an kwilkyn, ha'n ydhyn a dhifunas yn-dann an wydhenn. Ny yllons i perthi kov, fatell wrussons i dos ena.\nAn Sows a vedh nebes mollethi sowsnek. An kwilkyn yn-medh "Res yw dhyn eva dowr". An wydhenn yn-medh "Kewgh dhe fenten sans Tregaminion, yn Morvah. Henn a wra aga gweres."\nedited by: davidtreth, Jul 09, 2008 - 01:04 PM\nPost by Morvran » Wed Jul 09, 2008 8:39 pm\nNy yllir usya "yn-medh" kepar dell wre'ta yn fennowgh. Morvah = Morvedh yn Kernewek.\nPost by Davidtreth » Sat Jul 12, 2008 10:58 am\nYtho, i eth dhe fenten sans, ha evsons dowr. Henn a wrug byhanhe aga drok-pennow.\nMes hware, an gath ow nija a omdhiskwedhas.\nAn ydhyn a wrug kudha diworthi yn gwydhenn, mes onan diwortha o re helergh, ha'n gath a wrug y ladha.\nYtho, pyski a wrug mos....\nedited by: davidtreth, Jul 12, 2008 - 11:00 AM\nPost by Davidtreth » Sat Jul 12, 2008 10:14 pm\nAn pyski a vedh "Kowethas koynt yw hemma. Sows, kwilkyn gans diwskovarn vras, ydhyn. Prag? Pyth esowgh hwi ow kul?"\n"Ni a hwila an wragh wynn Senar. Ni a vynn mos dhe wlas pystri dre Men an Tol, rag kavos aval owrek, rag tyli gwragh arall, rag kowl arbennik, rag hedhi an gath ow nija."\n"My a wor, dannvonys diworth an keth gwragh ov vy. Hi a'gas gwaytya, ha a wrug ow dannvonys, rag agas apposya. My a wra an kynsa apposyans. My a wovynn orta nebes govynnadow. Yn kynsa, pyth yw Kernow?"\nAn kwilkyn a vedh "Ow Dugeth. Dug Kernow ov vy"\nAn pyski a hwarth, "Nyns os ta Dug, kwilkyn os."\nAn Sows a vedh "Konteth Pow Sows yw"\nAn pyski a dowlas doust pystri dresto. Yma tardh bras, ha'n sows a wrug trelya yn kronack hager du bras. Ev o mar vras avel den hwath, mes kronack o....\nPost by Davidtreth » Thu Jul 17, 2008 5:20 pm\nOnan diworth an ydhyn a vedhas "Hen bro geltek yw. Bro dha ha splann yw."\nAn pyski a vedhas "Gwir. Lemmyn, an nessa govynn."...\nPost by Davidtreth » Sat Jul 19, 2008 11:19 pm\nAn nessa govynn yw "Py lies pyskiow a dryg yn Kernow?"\nmy a wra mos dhe Almayn avorow rag teyr seythun, martesen nebonan arall a yll skrifa omma...


Compare Bible readings for Levitikus 12 in the ABK and the CEV - Bible Society\nPurheans wosa Gwelivos\n1An ARLOEDH a gewsis orth Moyses, ow leverel: 2Kows orth mebyon Ysrael, ow leverel: Mar kwra benyn konsevya has ha dineythi flogh gorow, hi a vydh avlan seyth dydh; kepar hag yn dydhyow hy amseryow misyek y fydh hi avlan. 3Hag y'n ethves dydh y fydh trodreghys kig y gudhgenn. 4Ha hi a wra pesya trydhek dydh warn ugens yn goes hy glanheans. Ny doch hi travyth sans na dos a-berth y'n sentri erna vo kowlwrys dydhyow hy glanheans. 5Mes mar kwra hi dineythi flogh benow, avlan vydh diw seythun kepar hag yn hy amseryow misyek, ha hi a bes hwegh dydh ha tri-ugens yn goes hy glanheans.\n6Ha pan vo kowlwrys dydhyow hy glanheans rag mab po rag myrgh, hi a dhre oen unn bloedh rag offrynn leskys, ha kolomm yowynk po turenn rag offrynn pegh bys yn daras tylda an kuntelles, dhe'n oferyas. 7Ev a's offrynn dherag an ARLOEDH ha gul dehwelyans rygdhi, ha hi a vydh glanhes a fenten hy goes. Hemm yw an lagha rygdhi hi neb re dhineythis gorreydh po benynreydh. 8Ha mar nyns eus yn hy leuv pygans lowr rag oen, hi a dhre diw durenn po diw golomm yowynk, an eyl rag offrynn leskys ha'y ben rag offrynn pegh, ha'n oferyas a wra dehwelyans rygdhi, ha hi a vydh glan.


Compare Bible readings for 1 Myghternedh 4 in the ABK and the CEV - Bible Society\n1 Myghternedh4 ABK\n1Myghtern Solomon o myghtern war oll Ysrael, 2ha'n re ma o y soedhogyon: Azaria mab Sadok o an oferyas; 3Elihoref hag Ahiya mebyon Shisha o skrifennysi; Yehoshafat mab Ahilud o kovadhor; 4Benaya mab Yehoyada o kaslewydh an lu; Sadok hag Abiathar o oferysi; 5Azaria mab Nathan esa a-ugh an governours; Zabud mab Nathan o oferyas ha koweth an myghtern; 6Ahishar a'n jeva charj a'n lys; hag Adoniram mab Abda a'n jeva charj a'n lavur konstrynys.\n7Solomon a'n jevo dewdhek governour war oll Ysrael, neb a brovia boes dhe'n myghtern ha'y ji; res o dhe beub gul provians rag unn mis y'n vlydhen. 8Ottomma aga henwyn: Ben-hur yn bro venydhyek Efraym; 9Ben-deker yn Makaz, Shaalbim, Beth-shemesh, hag Elon-beth-hanan; 10Ben-hesed yn Arubboth – ev a bewo Soko hag oll tiredh Hefer; 11Ben-abinadab yn oll Nafath-dor – Tafath myrgh Solomon o y wreg; 12Baana mab Ahilud yn Taanak ha Megiddo, oll Beth-shean ryb Sarethan yn-dann Yezreel, a Beth-shean dhe Abel-mehola, bys y'n tu arall dhe Yokmeam; 13Ben-geber yn Ramoth-gilead – dhodho ev yth esa trevow Yair mab Manasse yn Gilead, hag ev a'n jevo ranndir Argob yn Bashan, tri-ugens sita veur gans fosow ha barrys a vrons; 14Ahinadab mab Iddo yn Mahanaym; 15Ahimaas yn Naftali – ev re gemmersa Basemath myrgh Solomon avel gwreg; 16Baana mab Hushay yn Asher hag yn Bealoth; 17Yehoshafat mab Paruagh yn Yssakar; 18Shimei mab Ela yn Benyamin; 19Geber mab Uri yn pow Gilead, pow Sihon myghtern an Amorysi hag Og myghtern Bashan. Ev o an unn governour y'n tir.\nSplannder Rewl Solomon\n20Yuda hag Ysrael o diniver avel tewes an vorlann; i a dhybri hag eva ha lowen ens. 214:21 4:21 bys 4:34 yw niverys 5:1 bys 5:14 y'n tekst ebrow. Yth esa Solomon ow rewlya war oll an gwlaskordhow dhiworth an avon Ewfrates bys pow an Filistysi, ha bys yn or Ejyp; i a dhros trubyt ha servya Solomon dydhyow oll y vewnans.\n22Provians Solomon rag unn jydh o deg kor4:22 kor: Musur sygh po linyel a-dro dhe 400 liter. warn ugens a vleus fin, ha tri-ugens kor a vrunyon, 23deg ojyon tew, hag ugens ojyon a'n beurva, ha kans davas, keffrys ha gavrewiges, ewigow, yergh ha yer tewhes. 24Rag ev a'n jevo mestrynses war oll an ranndir a'n gorlewin dhe'n avon a Tifsagh bys yn Gaza, war oll an vyghternedh a'n gorlewin dhe'n avon; hag ev a'n jevo kres a bub tu. 25Hag yth esa Yuda hag Ysrael trigys yn sawder dydhyow oll Solomon, peub yn-dann y winbrenn hag yn-dann y figbrenn, dhiworth Dan bys yn Beer-sheba. 26Solomon a'n jevo ynwedh dew-ugens mil stall a vergh rag y jarettow ha dewdhek mil varghek. 27Ha'n wovernours a brovias sosten rag myghtern Solomon ha rag pubonan a dho dh'y voes, peub yn y vis; ny fylli travyth dhedha. 28I a dhre heydh ha kalav ynwedh rag an vergh ha vergh an charettow dhe'n tyller ewn, peub herwydh y jarj.\n29Duw a ros dhe Solomon furneth veur, konvedhes ha helder kolonn, kepar ha'n tewes war an vorlann, 30may feu furneth Solomon moy es furneth oll pobel an duryen hag oll furneth Ejyp. 31Ev o furra ages oll mab-den, furra ages Ethan an Ezraghyas, ha Heman, Kalkol, ha Darda, mebyon Mahol; y vri a lesas der an kenedhlow y'n kyrghynn. 32Ev a gewsis tri mil henlavar, ha skrifa mil ha pymp kan. 33Ev a gewsi a wydh, dhiworth an keder usi yn Lebanon bys y'n hyssop a dyv y'n fos; ev a gewsi a enyvales, hag ydhyn, ha kramviles, ha puskes. 34Tus a dho a'n kenedhlow oll rag klewes furneth Solomon; i a dho a vyghternedh oll an nor re glewsa a'y furneth.


Yeremia 35 (ABK) - Bible Society\nYeremia 35 ABK\nEnsampel an Rekabysi\n1An ger hag a dheuth dhe Yeremia a-dhiworth an ARLOEDH yn dydhyow Yehoyakim mab Yosia myghtern Yuda, ow leverel: 2Ke dhe ji an Rekabysi ha kewsel dhedha, ha'ga dri dhe ji an ARLOEDH, a-ji dhe onan a'n chambouryow, ha ri dhedha gwin dhe eva. 3Ytho my a gemmeras Yaazania mab Yeremia mab Habassinia, ha'y vreder, hag oll y vebyon, ha chi kowal an Rekabysi. 4My a's dros dhe ji an ARLOEDH yn chambour mebyon Hanan mab Ygdalia, gour Duw, hag esa ogas dhe jambour an bennsevigyon, a-ugh stevell Maaseya mab Shallum, gwithyas an treudhow. 5Ha my a settyas a-rag an Rekabysi podigow leun a win, ha hanafow; ha my a leveris dhedha, ‘Evewgh gwin.’ 6Mes i a worthybis, ‘Ny evyn gwin vytholl, rag agan tas Yonadab mab Rekab a worhemmynnis dhyn, “Nevra ny evowgh gwin, na hwi na'gas fleghes; 7na ny drehevowgh chi, na gonedha has; na ny blansowgh gwinlann, na'y fewa; mes hwi a vydh trigys yn tyldow oll agas dydhyow, may fewowgh lies dydh y'n tir may fydhowgh estrenyon.” 8Yndellma ni re woslowas orth lev Yonadab mab Rekab agan tas yn pup-tra a worhemmynnis dhyn, ma na evyn gwin vyth yn agan dydhyow, ni, na'gan gwragedh, na'gan mebyon, na'gan myrghes, 9na dhe dhrehevel chiow dhe driga ynna. Ny'gan beus gwinlann na gwel na has; 10mes ni re beu trigys yn tyldow, ha bos gostydh, ha gul pup-tra re worhemmynnis agan tas Yonadab dhyn. 11Mes pan dheuth Nebukadnessar myghtern Babylon erbynn an tir, ni a leveris, “Dewgh ha deun dhe Yerusalem drefenn own lu an Kaldeanys ha lu Aram.” Drefenn henna yth eson trigys yn Yerusalem.’\n12Ena ger an ARLOEDH a dheuth dhe Yeremia: 13Yndellma y lever ARLOEDH an luyow, Duw Ysrael: Ke ha leverel dhe bobel Yuda ha dhe annedhysi Yerusalem, ‘A ny vynnowgh degemmeres dyskans ha klewes ow geryow? yn-medh an ARLOEDH. 14Geryow Yonadab mab Rekab a worhemmynnis dh'y vebyon, na effens gwin, re beu kowlwrys; ha ny evons byth bys y'n jydh ma, rag i re beu gostydh dhe worhemmynn aga thas. Mes my ow honan re gewsis orthowgh heb lett, ha ny woslewsowgh orthiv. 15My re dhannvonas dhywgh oll ow servysi an brofoesi, orth aga dannvon arta hag arta, ow leverel, “Treylyewgh lemmyn pub ahanowgh a'gas fordh dhrog, ha gwellhe agas gwriansow ha nag ewgh war-lergh duwow erell dh'aga servya, ha hwi a vydh trigys y'n tir a res dhywgh ha dh'agas tasow.” Mes ny ystynnsowgh agas skovarn na goslowes orthiv. 16Mebyon Yonadab mab Rekab re gollenwis an gorhemmynn a ros aga thas dhedha, mes ny woslowas orthiv an bobel ma. 17Ytho, yndellma y lever an ARLOEDH, Duw an luyow, Duw Ysrael: My a dhre war Yuda ha war oll annedhysi Yerusalem pub terroes re leveris er aga fynn; rag my re gewsis dhedha ha ny woslowsons, my re elwis dhedha mes ny worthybsons.’\n18Mes dhe ji an Rekabysi Yeremia a leveris: Yndellma y lever ARLOEDH an luyow, Duw Ysrael: Drefenn hwi dhe vos gostydh dhe worhemmynn Yonadab agas tas, ha gwitha oll y worhemmynnow, ha gul pup-tra a worhemmynnis dhywgh, 19yndellma ytho y lever ARLOEDH an luyow, Duw Ysrael: Ny vydh Yonadab mab Rekab heb gour dhe sevel a-ragov bys vykken.


Skitvil, Pyura spinifera.\nSpong kesvewus a worher y enep.\nSkitvil bleujyow an gog\nTrevesigethow a skitvil Botrylloides violaceus. Merkyewgh eginow zooyd nowydh a-ji an trevesigethow hag a-hys emlow an trevesigethow.\nTunicata (skitviles) yw fylum a'n Chordata.\nDebroryon morek yns i a wra devnydh a sidhel dhe denna plankton yn mes a'n dowr. Henwys yns i "tunicata" drefen bos an furv tevesik gorherys gans pows ("tunic") ledhrek. An pows a skoodh ha gwitha an eneval. Kelmys yw an tevesigyon dhe garrek.\nLies skitvil a vyw avel trevesigeth pan vo tevesigyon. Yma a-dro dhe 3,000 eghen y'n fylum. An tevesigyon a drig war leur an mor, dell yw usys, y'n parth arvorek.\n2 Kylgh bewnans\n3 Kolmow goos\nYma dhe'n skitvil dew volgh yn y gorf byghan. Unn anedha, gelwys an seyfon war anow, a wra sugna dowr y'n eneval; an aral, gelwys an seyfon a'n gwen, a skit dowr dhe ves. A-ji yma kowel byghan kepar ha rider a vaglenn boos; ytho debroryon sidhla yw skitviles. An skitvil a yll degea an tell yn y seyfonow, kepar ha tenngorden ow tegea bolgh yn sagh.\nKylgh bewnans[golegi | pennfenten]\nPan vo yn y studh pryvennek ('larval'), y semlant yw kepar ha pennyn. Avel lies eneval an mor, y semlant yw pur dhyffrans dhe'n skitvil tevesik. An pennyn a neyj rag termyn kott hag ena omgelmi dhe neppyth war leur an mor, kepar ha karrek. Ena ev a dreusfurv dhe'n form tevesik ha gortos rag remenans y vewnans.\nKolmow goos[golegi | pennfenten]\nSkitviles yw kelmys nessa dhe'n Craniata (gwraghbuskes) ages guwigow, sortes mor, preves mor, po divellkeynogyon erel.\nDiskudhyansow[golegi | pennfenten]\nDiskudhys veu stoffow kymyk a alsa gweres batalyas orth klevesow kepar ha kanker po virusow yn nebes eghennow.\nYnwedh godhonydhyon re dhiskudhas nebes eghennow dhe yaghhe damach gwrys dhedha dres nebes henedhow. Possybyl via argedh hevelep dhe dus y'n termyn a dheu.\nDiwettha golegyans an folen ma a veu an 16 Metheven 2022, dhe 21:23.


Compare Bible readings for Diskwedhyans 9 in the ABK and the CEV - Bible Society\n1Ha'n pympes el a hwythas, ha my a welas sterenn koedhys dhiworth an nev bys y'n nor: hag alhwedh shafta an pytt diwoeles a veu res dhodho. 2Hag ev a igoras shafta an pytt diwoeles ha mog a yskynnas yn-mes a'n shafta kepar ha mog fornes vras ha'n howl ha'n ayr a veu tewlhes dre vog an shafta. 3Ha lokustes a dheuth yn-mes a'n mog dhe'n dor ha galloes a veu res dhedha kepar dell eus galloes dhe skorpyons an dor. 4Hag y feu erghys dhedha na bystikkens gwels an dor, na travyth gwer, na gwydhenn vyth, marnas an dus na yn unnsel na's teffo sel Duw war aga thal. 5Hag y feu grontys dhedha na's latthens, mes may fens tormentys dre bymp mis ha'ga fayn o kepar ha payn skorpyon pan big den. 6Hag y'n dydhyow na, tus a wra hwilas ankow, ha ny'n kevons, ha merwel a vynnons, ha mernans a vynn fia dhiworta i.\n7Ha semlans an lokustes o kepar ha mergh parys dhe gas, hag yth esa semlans kurunyow owrek war aga fennow, ha'ga fas o haval dhe fas den, 8Hag yth esa gols dhedha kepar ha gols benyn, ha dyns kepar ha dyns lew. 9Ha lurigow esa dhedha kepar ha lurigow a horn, ha son aga eskelli o kepar ha son lies charett gans mergh ow resek dhe gas. 10Ha lost yma dhedha kepar ha skorpyons, ha bros; hag yn aga lost yma galloes a bystiga tus dre bymp mis. 11Yma myghtern a-ughta i, yw el an pytt diwoeles, yn Ebrow Abaddon y hanow, hag yn Greka Apollyon.\n12Unn tru re dremenas; otta, y teu dew dru wosa henna.\n13Ha'n hweghves el a hwythas, ha my a glewas unn lev dhiworth an peswar korn a'n alter owrek a-dherag Duw, 14ow leverel dhe'n hweghves el ha ganso an hirgorn, ‘Lows an peswar el yw kelmys war an avon veur Ewfrates.’ 15Hag y feu lowsys an peswar el re bia gwithys yn parys dhe'n eur ha'n jydh ha'n mis ha'n vlydhen, may latthens an tressa rann a vab-den. 16Ha'n niver a'n lu a varghogyon o dew kans milvil, ha my a glewas an niver anedha. 17Hag yndella my a welas an vergh y'n welesigeth, ha'n re owth esedha warnedha gans lurik liw tan, hyasinth, ha loskven, ha penn an vergh o kepar ha penn lewyon, ha tan ha mog ha loskven a dheu yn-mes a'ga ganow. 18Der an tri fla ma y feu ledhys an tressa rann a vab-den der an tan ha'n mog ha'n loskven ow tos yn-mes a'ga ganow. 19Rag yma galloes an vergh yn aga ganow ha'ga lost, rag yth o aga lost kepar ha sarf, hag y's teves penn may hwrons i pystiga.\n20Ha'n re erell a vab-den na veu ledhys gans an plaow ma, ny gemmeras edrek hwath a wriansow aga diwla, dhe omwitha dhiworth gormel dywolow hag idolys owrek, hag arghansek, hag a vrest hag a brenn na yllons gweles na klewes na kerdhes. 21Ha ny gemmersons edrek a'ga ladhvaow na a'ga fystri, na a'ga fornikashyon, na a'ga ladrans.


Zekaria 11 (ABK) - Bible Society\nZekaria 11 ABK\n1Igor dha dharasow, a Lebanon,\nrag may tevorryo tan dha gederwydh!\n2Oul, a verywenn, rag an gederwydhenn re goedhas;\ngwydh bryntin re beu gwastys!\nOulyewgh, derwennow Bashan;\nan koes tew re beu treghys dhe'n dor!\n3Yma son oulyans an vugeledh,\na-ban veu shyndys aga splannder.\nYma son bedhygla an lewyon yowynk,\nrag bos shyndys meuredh11:3 meuredh: Po prysk-koes. an Yordan.\nAn Dhew Vugel\n4Yndellma y lever an ARLOEDH ow Duw: Pesk an flokk rag an ladhva. 5Aga frenoryon a wra aga ladha ha nyns yns i kablus. An re a wra aga gwertha a lever, ‘Bennigys re bo an ARLOEDH, rych ov vy!’ Aga bugeledh ny gemmerons truedh anedha. 6Ytho ny gemmerav vy truedh namoy a'n re trigys y'n tir, yn-medh an ARLOEDH. Otta, yth esov ow ri pubonan yn leuv y gentrevek hag yn leuv y vyghtern. I a wra brewi an tir, ha ny wrav vy aga sawya dhiworth aga leuv.\n7Ytho my a beskis an flokk rag an ladhva, ynwedh boghosogyon an flokk.11:7 ynwedh boghosogyon an flokk: Ebrow rakhenna boghosogyon an flokk. My a gemmeras diw vagel ha my a henwis an eyl Hwekter ha'y ben Kolmow,11:7 Kolmow: Po Kesunyans. ha my a beskis an flokk. 8My a dhileas an tri bugel yn unn mis. My a gollas perthyans gansa, hag i a wrug ow dispresya. 9Ha my a leveris, ‘Ny vynnav agas peski. An dhavas a vydh ow merwel, gas hi dhe verwel, ha neb a vydh dileys gas hi dhe vos dileys. Ha'n remenant – re dheppro pubonan kig hy ben.’ 10Ena my a gemmeras ow bagel Hwekter ha'y therri, dhe dhilea an kevambos re wrussen gans oll an poblow. 11Ev a veu dileys y'n jydh na, ha boghosogyon an flokk,11:11 boghosogyon an flokk: Po war-lergh an Septuagint marchons an deves. neb esa ow mires orthiv, a wodhva hemma dhe vos ger an ARLOEDH. 12My a leveris dhedha, ‘Mars yw agas bodh, rewgh vy ow gober; ha mar nyns yw agas bodh, na rewgh.’ Ytho i a boesas ow gober, deg bath warn ugens a arghans. 13Ha'n ARLOEDH a leveris dhymm, ‘Towl e dhe'n priweythor11:13 dhe'n priweythor: Po war-lergh an Syriek, dhe'n argh. – an pris bryntin may hwrussons ow thalvos!’ Ha my a gemmeras an deg bath warn ugens a arghans ha'ga thewlel y'n chi an ARLOEDH dhe'n priweythor. 14Ena my a dorras ow nessa bagel, Kolmow, dhe dhilea an brederedh yntra Yuda hag Ysrael.\n15Ena an ARLOEDH a leveris dhymm: Kemmer arta an daffar a vugel foll. 16Awotta my a wra drehevel bugel y'n tir na wra vri a'n re usi ow mos dhe goll, na hwilas an yowynk, na sawya an shyndys; ny sosten an gwann,11:16 an gwann: Po an skwithys, po neb a sev. mes ev a dheber kig an tew, ow tenna hwath aga harnow dhe-ves.\n17Go-ev an koeg vugel,\na forsak an flokk!\nRe wasko kledha y vregh\nha'y lagas dyghow!\nRe gowlwetthro y vregh,\nha re bo y lagas dyghow kowldhellys!


Compare Bible readings for Niverow 16 in the ABK and the GNB - Bible Society\n1Lemmyn Koragh mab Yshar mab Kohath mab Levi, ha Dathan ha Abiram mebyon Eliab, hag On mab Peleth, mebyon Rewben, a gemmeras gwer; 2hag i a sevis a-rag Moyses gans niver a vebyon Ysrael, dew kans ha hanter-kans hembrenkyas a'n gemmynieth, dewisys a'n kuntelles, gerys-da; 3hag i a omguntellas war-barth erbynn Moyses hag erbynn Aron, ha leverel dhedha, ‘Hwi res eth re bell! Rag oll an kuntelles yw sans, peub anedha, hag yma an ARLOEDH yn aga mysk; ytho prag yth omughelhowgh a-ugh kemmynieth an ARLOEDH?’ 4Pan y'n klewas Moyses, ev a goedhas war y fas; 5hag ev a leveris dhe Koragh ha'y gowetha oll, ‘Y'n myttin an ARLOEDH a wra diskwedhes piw yw dhodho, ha piw yw sans, hag a wra dhodho dos nes dhodho; ev neb a dhewis ev a'n gwra dhe dhos nes dhodho. 6Gwrewgh hemma; kemmerewgh an ynkyslestri, Koragh ha'y gowetha oll; 7gorrewgh tan ynna ha gorra ynkys ynna a-rag an ARLOEDH a-vorow, ha'n gour dewisys gans an ARLOEDH a vydh sans. Hwi res eth re bell, hwi vebyon Levi!’ 8Ha Moyses a leveris dhe Koragh, ‘Klewewgh lemmyn, hwi vebyon Levi: 9Yw hi tra re vyghan ragowgh, Duw Ysrael dh'agas diberth dhiworth kuntelles Ysrael, dh'agas dri ogas dhodho y honan, dhe wul servis yn tabernakel an ARLOEDH, ha dhe sevel a-rag an kuntelles dhe venystra dhedha? 10Ev a'th tros ogas dhodho hag oll dha vreder, mebyon Levi, genes. A hwilowgh an oferyaseth ynwedh? 11Ytho yth yw erbynn an ARLOEDH ty ha'th kowetha oll dhe omguntell war-barth; pyth yw Aron may krodhvolydh warnodho?’


The Hitchhiker’s Guide to the Galaxy (Gidlyver Gwandrer an Galaksi) yw bagas a romansow, towlennow radyo ha pellwolok, ha gwariow fugieth skiensel komedi skrifys gans Douglas Adams.\nAn kynsa bagas a hwegh towlenn radyo a veu darlesys gans BBC Radio 4 yn 1978. Yth o an kynsa komedi radyo gans son dewblek ha meur a arghans a veu devnydhys rag sonyow dramasek hag ilow. An dowlenn a dhegemmeras meur a brays diworth goslowysi, ha nessa bagas a hwegh towlenn a veu darlesys yn 1980.\nAn towlennow radyo a veu desedhys rag gwariva yn 1979 ha rag pellwolok (darlesys gans BBC 2 yn 1981).\nAn romansow a veu skrifys gans Adams ha dyllys y’n blydhennow ma:\nWosa mernans Adams (2001) an BBC a dhesedhas an diwettha romansow rag radyo. An towlennow nowydh a veu darlesys gans BBC Radio 4 ynter 2004 ha 2018. Ynwedh, awtour iwerdhonek Eoin Colfer a skrifas an hwegves romans And Another Thing… hag a veu dyllys yn 2009.\nVersyon fylm sinema a veu gwrys yn 2005.\nDeskrifans an Hwedhel[golegi | pennfenten]\nArthur Dent yw Sows anfeusik neb a drov bos res dhe dhistrui y ji rag drehevel fordh nowydh.\nFord Prefect, koweth Arthur, a dhispleg orto “nyns ov vy diworth Guildford, yn hwir. Yth ov vy diworth planet byghan neb tyller yn kerghynn Betelgeuse.” Ford yw hwithrer rag an Gidlyver (lyver elektronek gans skiens bras yn kever planetys ha tus an galaksi, hag an geryow Don’t Panic skrifys war y worher). Ford a dhispleg y fydh oll an Norvys distruys, hedhyw, rag drehevel fordh ynterster nowydh.\nFord a wra sawya Arthur hag y honan hag i a wra metya Zaphod Beeblebrox (kenderow Ford ha Lewydh an Galaksi) neb re ladras an sterlester Heart of Gold. Yma Trisha “Trillian” McMillan (godhonydhes diworth Loundres neb a metyas Zaphod dhe gevewi), hy diw logosenn, ha Marvin (robot gans amovyansow ha newrosys den) dhe Heart of Gold ynwedh.\nAn sterlester yw arbrov a yll vyajya dhe dylleryow nebes onpossybyl hag i a wra kavoes Magrathea (planet hag yw krysys bos myth) ha metya Slartibartfast (pennser a'n para a dhesinyas an Norvys) neb a dhispleg orta nebes gwiryonedhow a-dro dhe’n Norvys, an logos, ha gorthyp an Govynn Finek a-dro dhe vewnans, an univers, hag oll (hag an govynn y honan).\nYn Gonisogeth Werys-da[golegi | pennfenten]\nHanow an wiasva treylyans Babelfish yw hanow eghenn pysk byghan y'n hwedhel a yll treylya yethow oll pan yma yn skovarn nebonan.\nAn hanow Deep Thought (hanow jynn-amontya bras y'n hwedhel) a veu devnydhys rag kynsa hanow jynn-amontya goedhboell Deep Blue.\nParanoid Android, kan skrifys gans Radiohead, yw deskrifans Marvin diworth an towlenn ha romans.\nDiwettha golegyans an folen ma a veu an 12 Du 2021, dhe 21:02.


Truru, an unsel sita yn Kernow, yn 1980.\nSita, po cita po ker, yw kemeneth gans meur a dus, drehevyansow ha fordhow. Brassa ages tre yw.\nYma dhe'n brassa rann a sitys kevreythow efan rag anedhyans, treusporth, glanythter, gwasonieth boblek, askorra gwara ha keskomunyans. Aga thewder a wra esya ynterweythresow yntra tus, an governans ha negysyow ha gwellhe an effeythuster a lesrannans gwara ha gonisyow. Herwydh usadow yma kresen dre dhe sitys le may hwer negys ha governans ha mestrevow le may ma trigys tus yn-mes a gres an sita.\nYn istori, trigoryon yn sitys re beu rann vyghan a dhenses yn ollgemmyn, mes, wosa dew gansvledhen a trevekheans uskis na veu bythkweth kyns, yma moy es hanter poblans an bys trigys yn sitys. Hemm a gawsyas sewyansow posek rag sostenadewder ollvysel.\nY'n Ruvaneth Unys, studh sita yw grontys gans an myghtern po an vyghternes dhe vagas dewisys a gemenethow. A-dhia 2014, yma 69 sita y'n Ruvaneth Unys – onan (Truru) yn Kernow, 50 yn Pow Sows, hwegh yn Kembra, seyth yn Alban ha pymp yn Iwerdhon Gledh. Kyn nag eus gwiryow arbennik dhe'n dra, studh sita a yll bos arwodh a roweth ha ri gooth leel dhe'n gemeneth.\nNyns yw an studh grontys yn awtomatek herwydh neb nas settys, mes yn Pow Sows hag yn Kembra y feu grontys herwydh hengov dhe drevow gans penneglosyow epskobedhek.\nCitys ha trevow\nDiwettha golegyans an folen ma a veu an 17 Est 2021, dhe 15:24.


Nebes Geryow Kernewek: Chez nous, bei uns, du-mañ\nSowsnek? Na vynnav, meur ras!\nAn blog ma yw gwrys gans\nBen re studhyas an taves Kernewek dres deg blydhen. Ev yw bardh an Orsedh kernewek, hag a dhysk an yeth yn Amerika Gledh gans Kernewek dre Lyther. Yn mis Metheven 2005 ev a dhegemmeras degre Ph.D. yn Yethow ha Lyennow Keltek dhiworth Pennskol Harvard. Ev a drig lemmyn yn Baltimore, Maryland, SUA.\nHwath ow plogya\nAn kynsa (?) blog yn Kernewek\nTy yw godriger niver\nChez nous, bei uns, du-mañ\nUnn dra a gevir yn nebes yethow Europek yw rager (preposition) sempel gans an styr ‘yn chi ____’. Rag ensompel, yn frynkek, y leverir chez moi, hag yn Almaynek, y leverir bei mir. Nyns eus rager a’n par na yn Sowsnek, po yn Kernewek. Mes yn Bretonek, yma drehevyans (construction) gans an keth styr ha chez moi, chez toi, h.e. -- ha gans furv pur goynt!\nPan dhallethir studhya an taves Kernewek, y tyskir an geryow omma (here) hag ena (there) ogas ha distowgh. Dhe’n keth termyn, y tyskir an furvow glenus (enclitic) ma ha na, kevys y’n lavarennow an den ma (this man) hag an den na (that man). Mes yma yn Kernewek asverb arall rag taklow pella hwath ages taklow ‘ena’: henn yw enos po yn-hons (yonder), gans furvow glenus nos ha hons (ytho an den nos, an den hons, yonder man).\nYn Bretonek, yma an keth dhiberthva driflek:\nan den ma an den-mañ\nan den na an den-se\nan den nos an den-hont\nDell welir, an glenansow (clitics) -mañ, -se, hag -hont yw kehaval orth an glenansow ma, na, ha nos yn Kernewek.\nYn Bretonek, yma drehevyans gwrys a’n ger du- (dhiworth tu, ‘tu’) ha’n tri glenans asverbel ma, gans an styr ‘yn chi ____’ -- po, yn Frynkek, chez ____:\nKernewek Frynkek Bretonek\nyn ow chi chez moi du-mañ\nyn agan chi chez nous du-mañ\nyn dha ji chez toi du-se\nyn agas chi chez vous du-se\nyn y ji chez lui du-hont\nyn hy chi chez elle du-hont\nyn aga chi chez eux du-hont\nMartesen an drehevyans ma yw sywyans a gestav ynter Frynkek ha Bretonek, mes res yw merkya bos an furvow y’n dhiw yeth pur dhihaval. Yn Frynkek, an drehevyans yw rager + rakhanow, hag yma furv dhiblans rag pub person ha niver (rag ensompel, chez moi ‘yn ow chi’ erbynn chez nous ‘yn agan chi’). Mes yn Bretonek nyns eus saw teyr furv, onan rag pub person (kynsa, nessa, tressa), ha ny vern mars yw an niver unnplek po liesplek.\nDell grysav, pur gonnyk yw kelmi an tri nivel a bellder dhiworth an kowser gans an tri ferson gramasek: kynsa person (my, ni) = omma, yn ogas; nessa person (ty, hwi) = ena, nebes pella; tressa person (ev, hi, i) = enos, pella hwath. Soweth, nyns eus drehevyans a’n par ma yn Kernewek!\nPostys gans Benjamin Bruch dhe 11:35.\nKe dhe Nebes Geryow Kernewek


Genesis 21:5 (OldeBible) And Abraham was an hundred years old when his son Isaac was born unto him\nAnd Abraha was an hundred yere olde when his sonne Isaac was borne vnto him.\nAn hundreth yeare olde was Abraha, whan his sonne Isaac was borne vnto him.\nAnd Abraham was an hundred yere old, when his sonne Isaac was borne vnto him.\nAnd Abraham was an hundred yere olde: when his sonne Isahac was borne vnto hym.\nSo Abraham was an hundreth yeere olde, when his sonne Izhak was borne vnto him.\nAnd Abraham was an hundred yeeres old, when his sonne Isaac was borne vnto him.\nNow Abraham was a hundred years old,—when Isaac his son was born to him.


Ysay 50 (ABK) - Bible Society\nYsay 50 ABK\nPeghes Ysrael ha Gostytter an Gwas\nPle'ma testenn torrva demmedhyans dha vamm,\ngensi ma's gorris dhe-ves?\nPo py a'm kresysoryon yw\ndhodho ma'th werthis vy?\nOtta, drefenn dha beghosow y feus gwerthys,\nha rag dha dreuspassow y feu dha vamm gorrys dhe-ves.\n2Prag nag esa denvyth ena pan dheuth vy?\nPrag na worthybis denvyth pan elwis vy?\nYw ow dorn berrhes bys ma na yll hi dasprena?\nA nyns eus dhymmo vy galloes dhe dhelivra?\nGans ow heredh my a sygh an mor,\nmy a wra avonyow difeyth;\naga fuskes a fler rag difyk dowr,\nhag a verow rag syghes.\n3My a wisk an nevow yn tewlder,\nha gul yskar aga dillas.\n4An Arloedh DUW re ros dhymm\ntaves an re yw dyskys,\nrag may hwodhviv fatell sostenav\ngans ger an den skwith.\nMyttin ha myttin ev a dhifun,\nev a wra dhe'm skovarn difun\nrag goslowes kepar ha'n re yw dyskys.\n5An Arloedh DUW re igoras ow skovarn,\nha nyns en vy gorth,\nny dreylis war-dhelergh.\n6My a ros ow heyn dhe'n re a'm gweskis,\nha'm diwvogh dhe'n re a dennas an varv yn-mes;\nny gudhis ow fas\ndhiworth despit ha trew.\n7An Arloedh DUW a'm gweres,\nytho ny veuv konfondys;\nrakhenna my re settyas ow fas avel kellester,\nha my a wonn na borthav meth.\n8Ogas yw ev neb a'm ewnha.\nPiw a vynn strivya genev?\nSevyn ni war-barth.\nPiw yw ow huhudhor?\nDes e nes dhymm.\n9An Arloedh DUW yth yw neb a'm gweres;\npiw a lever ow bos kablus?\nI oll a vydh usys avel kweth,\nan goedhan a's deber.\n10Piw yn aga mysk a'n jeves own a'n ARLOEDH,\nhag yw gostydh dhe lev y was?\nEv neb a gerdh yn tewlder,\nneb na'n jeves golow,\nbyttegyns ev a drest yn hanow an ARLOEDH,\nha poesa war y Dhuw.\n11Mes hwi oll yw gwrioryon tan,\nneb a omwrogys gans yttewi.\nKerdhewgh yn flamm agas tan\nhag yn mysk an yttewi re enowsowgh!\nHemm yw an pyth a'gas bydh a'm dorn:\nHwi a wrowedh yn tyller a dorment.


Compare Bible readings for 2 Myghternedh 24 in the ABK and the ESV - Bible Society\n2 Myghternedh24 ABK\nYuda Leun a Eskerens\n1Yn y dhydhyow, Nebukadnessar myghtern Babylon a dheuth yn-bann, ha Yehoyakim eth ha bos y omajer dres teyr blydhen; ena ev a dreylyas ha rebellya er y bynn. 2An ARLOEDH a dhannvonas er y bynn bagasow a Kaldeanys, bagasow a Aramysi, bagasow a Moabysi ha bagasow a Ammonysi; ev a's dannvonas erbynn Yuda rag y distrui, herwydh ger an ARLOEDH a gewsis der y wesyon an brofoesi. 3Yn sur hemma a dheuth war Yuda herwydh gorhemmynn an ARLOEDH, rag aga hemmeres yn-mes dhiworth y wolok, drefenn oll peghosow Manasse a wrug, 4ha drefenn an goes gwiryon re skoellsa; rag ev a lanwsa Yerusalem a woes gwiryon, ha ny vynna an ARLOEDH y ava. 5Gweythresow erell Yehoyakim ha pup-tra a wrug, a nyns yns i skrifys yn lyver kovadhow myghternedh Yuda? 6Ytho Yehoyakim a goskas gans y dasow; ha Yehoyakin, y vab, a reynyas yn y le. 7Ny dheuth myghtern Ejyp yn-mes a'y wlas arta, rag myghtern Babylon re gemmersa pup-tra esa dhe vyghtern Ejyp, dhiworth nans Ejyp bys y'n avon Ewfrates.\nReyn ha Kethneth Yehoyakin\n8Yehoyakin o etek bloedh pan dhallathas reynya, hag ev a reynyas tri mis yn Yerusalem. Hanow y vamm o Nehushta, myrgh Elnathan a Yerusalem. 9Ev a wrug an pyth o drog yn golok an ARLOEDH, kepar dell wrussa y das.\n10Y'n termyn na gwesyon Nebukadnessar myghtern Babylon a dheuth erbynn Yerusalem, ha'n sita a veu yn-dann esedhva. 11Nebukadnessar myghtern Babylon y honan a dheuth erbynn an sita, ha'y wesyon owth omsettya a-dro dhedhi. 12Yehoyakin myghtern Yuda eth yn-mes dhe vyghtern Babylon, ev, ha'y vamm, ha'y wesyon, ha'y bennsevigyon, ha'y soedhogyon; ha myghtern Babylon a'n kemmeras prisner yn ethves blydhen y reyn.\n13Ev a gemmeras dhe-ves oll tresoryow chi an ARLOEDH, ha treghi dhe demmyn oll an lestri a owr re wrussa Solomon myghtern Ysrael yn tempel an ARLOEDH, dell dharganas an ARLOEDH. 14Ev a dhug oll Yerusalem yn divroedh, oll an spadhesigyon, oll an vreselyoryon, deg mil dhivres, oll an greftoryon ha'n wovyon: denvyth ny veu gesys, marnas boghosekka pobel an tir. 15Ev a dhug Yehoyakin dhe-ves yn divroedh dhe Babylon; hag ev a gemmeras yn divroedh ynwedh dhiworth Yerusalem dhe Babylon mamm an myghtern, gwragedh an myghtern, y spadhesigyon, ha gwelhevin an tir. 16Myghtern Babylon a dhros yn divroedh dhe Babylon oll an soudoryon, seyth mil, an oberoryon ha'n wovyon, unn mil, i oll krev ha gwiw rag bresel. 17Ha myghtern Babylon a wrug dhe Mattania, ewnter Yehoyakin, bos myghtern yn y le, ha chanjya y hanow dhe Sedekia.\nSedekia a Reyn war Yuda\n18Unn bloedh warn ugens o Sedekia pan dhallathas reynya, hag ev a reynyas unnek blydhen yn Yerusalem. Hanow y vamm o Hamutal myrgh Yeremia a Libna. 19Ev a wrug an pyth o drog yn golok an ARLOEDH, kepar dell wrussa Yehoyakim. 20Dhe wir, kemmys y sorras Yerusalem ha Yuda an ARLOEDH ma's estewlis dhiworth y lok.\nSedekia a rebellyas erbynn myghtern Babylon.


Compare Bible readings for Yowann 20 in the ABK and the BCN - Bible Society\nMat 28:1-10; Mark 16:1-8; Luk 24:1-12\n1Y'n kynsa dydh a'n seythun, Maria Magdalena a dheuth dhe'n bedh a-varr myttin, pan o hwath tewl, ha hi a welas an men kemmerys dhiworth an bedh. 2Ytho hi eth yn unn boenya dhe Simon Peder ha dhe'n dyskybel arall a wre Yesu y gara, hag yn-medh hi dhedha, ‘I re gemmeras an Arloedh yn-mes a'n bedh, ha ny wodhon ple'n gorrsons.’ 3Ytho Peder eth yn-mes, ha'n dyskybel arall, ow mos dhe'n bedh. 4Ytho i a boenyas aga dew war-barth; ha'n dyskybel arall a boenyas yn-rag skaffa es Peder, hag ev a dheuth yn kynsa dhe'n bedh. 5Ev a ynklinyas ha gweles an lystennow ow krowedha ena, byttegyns nyns eth ev a-bervedh. 6Ena Peder a dheuth, orth y siwya, hag eth a-bervedh y'n bedh, hag ev a welas an lystennow ow krowedha, 7ha'n gweth, re bia a-dro dh'y benn; nyns esa ow krowedha gans an lystennow, mes maylys war-barth yn tyller arall. 8Ena an dyskybel arall ynwedh, neb a dhothya yn kynsa dhe'n bedh, eth a-bervedh, hag ev a welas, hag a grysis. 9Rag ny gonvedhsens na hwath an skryptor, y koedhva dhodho dasserghi dhiworth an re varow. 10Ena an dhyskyblon eth dhe-ves arta dh'aga threvow aga honan.\n11Mes Maria a sevi a-ves dhe'n bedh, owth oela. Ha hi owth oela, hi a ynklinyas dhe vires y'n bedh, 12ha gweles dew el gwiskys yn gwynn, esedhys onan dhe'n penn hag onan dhe'n treys, le may fia korf Yesu ow krowedha. 13Hag i a leveris dhedha, ‘A venyn, prag yth oelydh?’ Yn-medh hi dhedha, ‘I re gemmeras ow Arloedh dhe-ves, ha ny wonn ple'n gorrsons.’ 14Ha wosa leverel hemma, hi a dreylyas war-dhelergh ha gweles Yesu ow sevel; mes ny wodhya y vos Yesu. 15Yn-medh Yesu dhedhi, ‘A venyn, prag yth oelydh? Piw a hwilydh?’ Hi, ow tybi y vos an lowarther, a leveris dhodho, ‘Syrra, mar kwrussys y dhoen dhe-ves, lavar dhymm le ma'n gorrsys, ha my a'n kemmer.’ 16Yn-medh Yesu dhedha, ‘Maria!’ Hi a dreylyas ha leverel dhodho yn Ebrow, ‘Rabboni’, (henna a styr, Mester). 17Yn-medh Yesu dhedhi, ‘Na wra ow thochya, rag nyns ov vy yskynnys na hwath dhe'n Tas; mes ke dhe'm dyskyblon ha lavar dhedha, “My a yskynn dhe'm Tas vy ha dh'agas Tas hwi, dhe'm Duw vy ha dh'agas Duw hwi”.’ 18Maria Magdalena eth ha derivas dhe'n dhyskyblon hi dhe weles an Arloedh, hag ev dhe gewsel an taklow ma dhedhi.\nOmdhiskwedhyans Yesu dhe'n Dhyskyblon\nMat 28:16-20; Mark 16:14-18; Luk 24:36-49\n19Ena yn gorthugher an keth jydh ma, an kynsa dydh a'n seythun, ha'n darasow degeys le mayth esa an dhyskyblon20:19 an dhyskyblon: War-lergh re a'n dornskrifow an dhyskyblon kuntellys. rag own a'n Yedhewon, Yesu a dheuth ha sevel yn aga mysk, ha leverel dhedha, ‘Kres dhywgh.’ 20Ha wosa leverel hemma, ev a dhiskwedhas dhedha y dhiwleuv ha'y denewen. Ytho an dhyskyblon a lowenhas, ow kweles an Arloedh. 21Ena yn-medh Yesu dhedha arta, ‘Kres dhywgh. Kepar dell wrug ow Thas ow dannvon vy, yndella my a's dannvon hwi.’ 22Ha wosa leverel hemma, ev a anellas warnedha ha leverel dhedha, ‘Degemmerewgh an Spyrys Sans. 23Dhe biwpynag y hwryllowgh gava aga feghosow, gevys yns dhedha, ha dhe biwpynag y's gwithowgh, gwithys yns.’\nYesu ha Tommas\n24Mes Tommas, onan a'n dewdhek, henwys Didymus, nyns esa gansa pan dheuth Yesu. 25Ytho an dhyskyblon erell a leveris dhodho, ‘Ni re welas an Arloedh.’ Mes yn-medh ev dhedha, ‘Marnas my a wel yn y dhiwleuv merk an kentrow, ha dri ow bys yn merk an kentrow ha dri ow leuv yn y denewen, ny wrav vy krysi.’\n26Ha dhe benn eth dydh, yth esa y dhyskyblon a-bervedh arta, ha Tommas gansa. Yesu a dheuth, ha'n darasow degeys, ha sevel y'n kres ha leverel, ‘Kres dhywgh.’ 27Ena yn-medh ev dhe Tommas, ‘Doro dha vys omma ha gwel ow diwleuv; ha doro dha leuv ha'y gorra y'm tenewen, ha na vydh diskryjyk, mes kryjyk.’ 28Tommas a worthybis, ha leverel dhodho, ‘Ow Arloedh, ha'm Duw!’ 29Yn-medh Yesu dhodho, ‘Rag ty dhe'm gweles ty re gryssys; gwynnvys kemmys na'm gwelas, mes i a grys.’\nPorpos an Lyver\n30Yesu a wrug lies tokyn arall yn golok y dhyskyblon, nag yw skrifys y'n lyver ma. 31Mes an re ma yw skrifys rag may kryssowgh Yesu dhe vos an Krist, Mab Duw, hag ow krysi may fo dhywgh bewnans yn y hanow ev.


Hillary Diane Rodham Clinton (genys 26 mis Hedra, 1947) yw politegores a'n Statys Unys. Hi o Kynsa Arlodhes an Statys Unys yntra 1993 ha 2001. A-wosa, hi a sodhas avel senadhores, ha Skrifenyades Stat an SU yn-dann an Lewydh Barack Obama. Diwweyth ombrofyores re beu hi rag Lewydh hy honan, yn 2008, hag a-lemmyn, yn etholans 2016.\nClinton, mis Du 2014.\nGenys ha megys veu Clinton yn Illinois, ha mergh dhe Hugh Rodham ha Dorothy Howell. Yma dhedhi dew vroder yowynka, Hugh ha Tony. Clinton a studhyas skians politigieth dhe Golji Wellesley, hag a-wosa, Skol Lagh Yale, may fetyas Bill Clinton.\nAvel gwreg an 42a lewydh, Bill Clinton, hi o Kynsa Arlodhes Arkansas a 1979 bys yn 1981.\nEtholans Lewydh Statys Unys 2016Chanjya\nClinton a dheklaryas hy ombrofyans 12ves a vis Ebrel, 2016. Hi a dheuth ha bos hanwesigethes Dhemokratek yn Kuntelles Kenedhlek Parti an Dhemokratyon yn mis Gortheren 2016. Clinton a veu fethys gans ombrofyer Repoblekanek, Donald Trump, yn etholans kemmyn 8 mis Du 2016.\nLast edited on 13 Metheven 2022, at 16:26\nDiwettha golegyans an folen ma a veu an 13 Metheven 2022, dhe 16:26.


Eksodus 9 (ABK) - Bible Society\nEksodus 9 ABK\nMernans an Enyvales\n1Ha'n ARLOEDH a leveris dhe Moyses, ‘Ke dhe Faro, ha leverel dhodho, “Yndellma y lever an ARLOEDH, Duw an Ebrowyon: Gas ow fobel dhe vones ma'm serfyons. 2Rag mar neghydh aga gasa dhe vones ha'ga gwitha hwath, 3otta, dorn an ARLOEDH a goedh gans pla meur war agas gwarthek usi y'n parkow, an vergh, an asenes, an kowrvergh, an oghen ha'n greow. 4Mes an ARLOEDH a wra dissernya yntra gwarthek Ysrael ha gwarthek Ejyp, ma na varwo travyth a bew mebyon Ysrael.” ’ 5Ha'n ARLOEDH a settyas termyn, ow leverel, ‘A-vorow an ARLOEDH a wra an dra ma y'n tir.’ 6Ha'n vorow an ARLOEDH a wrug an dra ma; gwarthek oll an Ejyptianys a verwis mes a'n gwarthek a vebyon Ysrael ny verwis nagonan. 7Ha Faro a dhannvonas, hag otta, nyns o marow nagonan a warthek Ysrael. Mes kolonn Faro o kaleshes ha ny asas an bobel dhe vones.\n8Ha'n ARLOEDH a leveris dhe Moyses ha dhe Aron, ‘Kemmerewgh dornasow lusu a'n forn, ha gasa Moyses dh'aga thewlel war-tu ha nev a-wel Faro. 9Hag y hwra dos ha bos ponn dre bow Ejyp, ha dos ha bos bryghi ow tardha yn kuriegi war dhen ha best dre bow Ejyp oll.’ 10Ytho i a gemmeras lusu dhiworth an forn, ha sevel a-rag Faro, ha Moyses a's tewlis war-tu ha nev, hag y teuth ha bos bryghi ow tardha yn kuriegi war dhen ha best. 11Ha ny ylli an hudoryon sevel a-rag Moyses drefenn an bryghi, rag yth esa an bryghi war an hudoryon ha'n Ejyptianys oll. 12Mes an ARLOEDH a galeshas kolonn Faro, ha ny woslowas orta; dell gowssa an ARLOEDH dhe Moyses.\n13Ena an ARLOEDH a leveris dhe Moyses, ‘Sav myttin a-varr ha sevel a-rag Faro, ha leverel dhodho, “Yndellma y lever an ARLOEDH, Duw an Ebrowyon: Gas ow fobel dhe vones, ma'm serfyons. 14Rag an dreveth ma my a wra dannvon oll ow flagys war dha golonn, ha war dha servysi ha war dha bobel, may hwodhvi nag eus nagonan avelov vy yn oll an nor. 15Rag erbynn lemmyn my a allsa ystynn ow dorn ha'th weskel ty ha'th pobel gans an pla, ha ty a via treghys a'n nor. 16Mes rakhemma y'th hesis dhe vewa, dhe dhiskwedhes dhis ow galloes, may fo derivys ow hanow war oll an nor. 17Hwath yth omughelhydh erbynn ow fobel, ha ny's gesydh dhe vones. 18Otta, a-vorow a-dro dhe'n prys ma, my a wra dhe goedha keser pur vras, a eghenn na veu gwelys bythkweth yn Ejyp a'n jydh y feu fondys bys lemmyn. 19Lemmyn ytho dannvon, kyrgh dha warthek hag oll a'th eus y'n pras a-ji dhe woskes saw; rag an keser a wra dos war bub den ha best usi y'n pras ha na vydh kuntellys dhe dre, ha merwel a wrons.” ’ 20Ena, ev neb a borthas own a er an ARLOEDH yn mysk servysi Faro a wrug dh'y gethyon ha'y warthek fia dhe'n chiow; 21mes ev neb na wrug vri a er an ARLOEDH a asas y gethyon ha'y warthek y'n pras.\n22Ha'n ARLOEDH a leveris dhe Moyses, ‘Ystynn dha dhorn war-tu ha nev, hag y fydh keser yn pow Ejyp oll, war dhen ha best ha pub plans y'n gwel, dre bow Ejyp oll.’ 23Ena Moyses a ystynnas y welenn war-tu ha nev; ha'n ARLOEDH a dhannvonas taran ha keser, ha tan a resas dhe'n nor. Ha'n ARLOEDH a lesas keser war bow Ejyp; 24yth esa keser, ha tan owth omdhiskwedhes yn mysk an keser, keser pur vras, a'n par na veu gwelys bythkweth yn pow Ejyp oll a-ban dheuth ha bos kenedhel. 25An keser a weskis peub hag esa y'n gwel dre bow Ejyp oll, ha den ha best; ha'n keser a weskis pub plans a'n gwel ha brewi pub gwydhenn a'n gwel. 26Marnas yn pow Goshen, le mayth esa mebyon Ysrael, ny veu keser.\n27Ena Faro a dhannvonas, ha gelwel Moyses hag Aron ha leverel dhedha, ‘My re beghas an prys ma; an ARLOEDH yw ewn, ha my ha'm pobel yw kamm. 28Pys an ARLOEDH; rag lowr re beu a'n taran ha'n keser ma; my a as dhywgh mones, ha ny wrewgh hwi gortos na fella.’ 29Moyses a leveris dhodho, ‘Kettell av vy a'n sita, my a wra ystynn ow diwla dhe'n ARLOEDH; hedhi a wra an taran, ha ny vydh namoy keser, may hwodhvi bos an nor dhe'n ARLOEDH. 30Mes ty ha'th servysi, my a woer na berthowgh own na hwath an ARLOEDH Duw.’ 31(Distruys veu an lin ha'n heydh, rag yth esa an heydh yn penn-ys ha'n lin owth egina, 32mes ny veu distruys an gwaneth ha'n gwaneth-spelt, rag diwedhes yns i ow tevi). 33Ytho Moyses eth yn-mes a'n sita dhiworth Faro, hag ystynn y dhiwdhorn dhe'n ARLOEDH; ha'n taran ha'n keser a hedhis, ha ny goedhas na fella an glaw war an nor. 34Mes pan welas Faro an glaw ha'n keser ha'n taran dhe hedhi, ev a beghas hwath arta, ha kaleshe y golonn, ev ha'y servysi. 35Ytho kolonn Faro a veu kaleshes, ha ny asas mebyon Ysrael dhe vones; dell gewssa an ARLOEDH dre Moyses.


Yowann 4 ABK - Rakhenna pan wodhva Yesu y klewsa an - Bible Search\nYowann 3 Yowann 5\n7Benyn a Samaria a dheuth rag tenna dowr. Yn-medh Yesu dhedhi, ‘Ro dhymm dhe eva.’ 8(Rag gylsens y dhyskyblon y'n sita dhe brena boes.) 9Ena yn-medh an venyn a Samaria, ‘Fatell wredh jy, ha ty Yedhow, pysi dowr ahanav vy, ha my benyn a Samaria?’ Rag ny geskowethons Yedhewon gans Samaritanys. 10Yesu a worthybis ha leverel dhedhi, ‘Mar kodhves ro Duw, ha piw yw neb a lever dhis, “Ro dhymm dhe eva”, ty a wrusses y bysi, hag ev a rossa dhis dowr byw.’ 11Yn-medh an venyn dhodho, ‘Syrra, nyns eus genes na hwath kelorn, ha'n puth yw down; a by le eus dhis an dowr byw na? 12Osta brassa ages agan tas Yakob, neb a ros dhyn an puth, hag ev y honan a evas dhiworto, ha'y vebyon, ha'y flokkys?’ 13Yesu a worthybis ha leverel dhedhi, ‘Peub a yv a'n dowr ma a'n jevydh syghes arta; 14mes piwpynag a effo a'n dowr a rov vy dhodho ny'n jevydh syghes bynitha; mes an dowr a rov dhodho a vydh ynno fenten a dhowr ow frosa bys yn bywnans heb diwedh.’ 15Yn-medh an venyn dhodho, ‘Syrra, ro dhymm an dowr ma, rag na'm bo syghes, ha ma na dhyffiv omma dhe denna.’\n27Gans henna y dhyskyblon a dheuth ha marth a's teva ev dhe gewsel gans benyn; byttegyns denvyth ny leveris, ‘Pandr'a hwilydh?’, po ‘Prag y kewsydh gensi?’ 28Ytho an venyn a asas hy seth-dowr hag eth bys y'n sita, hag yn-medh hi dhe'n dus, 29‘Dewgh, gwelewgh den neb a leveris dhymm pup-tra re wrugavy; a nyns yw hemma an Krist?’ 30I eth yn-mes a'n sita, hag yth esens ow tos dhodho. 31Y'n keth termyn y dhyskyblon a'n pysis, ‘Mester, gwra dybri.’ 32Mes yn-medh ev dhedha, ‘Yma dhymm boes ma na wodhowgh hwi anodho.’ 33Ytho y dhyskyblon a leveris an eyl dh'y gila, ‘A wrug nebonan dri dhodho neppyth dhe dhybri?’ 34Yn-medh Yesu dhedha, ‘Ow boes vy yw, my dhe wul bolonjedh neb a'm dannvonas ha dhe gowlwul y ober ev. 35A ny leverowgh, “Yma hwath peswar mis, hag ena a teu an drevas”? Otta, my a lever dhywgh, drehevewgh agas dewlagas yn-bann, ha mirewgh orth an gwelyow, i dhe vos gwynn lemmyn rag an drevas. 36An myser a gyv y arveth, hag a guntell frut rag bywnans heb diwedh, rag may lowenhaho war-barth an haser ha'n myser. 37Rag yndella gwir yw an lavar, “Unn den yw an gonador, ha den arall yw an myser.” 38My a'gas dannvonas mes dhe vysi an pyth na wrussowgh lavurya ragdho; re erell a lavuryas ha hwi re dheuth yn aga lavur.’\nYaghhe Mab an Soedhek Ryal\n46Ytho Yesu a dheuth arta bys yn Kana a Alile, le may hwrug an dowr yn gwin. Hag yth esa yn Kapernaum neb soedhek ryal, mayth o klav y vab. 47Pan glewas ev Yesu dhe vos devedhys yn Galile dhiworth Yudi, ev eth dhodho ha'y bysi a dhos yn-nans ha yaghhe y vab, rag ev a veu yn eneworres. 48Ytho yn-medh Yesu dhodho, ‘Marnas hwi a wel toknys ha marthusyon, ny grysowgh.’ 49An soedhek ryal a leveris dhodho, ‘Syrra, deus yn-nans kyns ow flogh dhe verwel.’ 50Yn-medh Yesu dhodho, ‘Ke yn-rag, dha vab a vyw.’ An den a grysis an ger a gewsis Yesu dhodho, hag yth eth dhe-ves. 51Hag ev ow mos yn-nans, y gethwesyon a dheuth er y bynn ha leverel dhodho, y vab dhe vos byw. 52Ytho ev a wovynnas orta an eur mayth omwellhas. Yn-medhons dhodho, ‘De, dhe'n seythves eur an fevyr a'n gasas.’ 53Ytho an tas a wodhva y feu y'n keth eur na pan leveris Yesu dhodho, ‘Dha vab a vyw.’ Hag ev hag oll y vayni a grysis. 54Lemmyn hemma a veu an nessa tokyn a wrug Yesu pan dheuth dhe Alile dhiworth Yudi.


2 Thessalonika 1 (ABK) - Bible Society\n2 Thessalonika 1 ABK\nDhe eglos tus Thessalonika yn Duw agan Tas ha'n Arloedh Yesu Krist:\n3Y koedh dhyn grassa dhe Dhuw pup-prys yn agas kever, a vreder, dell yw gwiw, rag agas fydh a wra tevi yn fras ha'gas kerensa pubonan dh'y gila a wra palshe, 4may hwren ni bostya ahanowgh yn eglosyow Duw, a'gas perthyans ha'gas fydh yn oll an helghyans ha'n galar a wodhevowgh.\nAn Vreus yn Devedhyans Krist\n5Tokyn diblans yw a vreus gwiryon Duw, may hyllowgh bos degemmerys gwiw dhe wlaskor Duw, mayth esowgh ow kodhevel ragdho. 6Rag gwiryon yw dhe Dhuw dhe attyli galar dhe'n re a wra agas duwenhe, 7ha ri powes genen ni dhywgh hwi yw duwenhes, orth diskwedhyans an Arloedh Yesu dhiworth nev gans y eledh nerthek, 8yn tan ow flammya, ow kul dial war an re na aswonn Duw ha'n re nag yw gostydh dhe aweyl agan Arloedh Yesu. 9I a wra godhevel kessydhyans diswrians heb worfenn dhiworth fas an Arloedh ha dhiworth splannder y nerth, 10pan dheffo y'n jydh na dhe vos glorifiys yn y syns ha ri marth dhe oll an re a grys, rag bos krysys agan dustuni dhywgh hwi. 11Rakhenna ynwedh ni a bys ragowgh pup-prys, may hwrello agan Duw agas gul gwiw dhe'n galow, hag yn nerth kollenwel pub hwans a dhader hag ober fydh, 12may fo gordhys hanow agan Arloedh Yesu ynnowgh hwi, ha hwi ynno ev, war-lergh gras agan Duw ha'n Arloedh Yesu Krist.


Romanyon 7 (ABK) - Bible Society\nRomanyon 7 ABK\n1A ny wodhowgh, a vreder – rag yth esov ow kewsel dhe re a woer an lagha – bos dhe'n lagha maystri war dhen unnsel hedre vo bew? 2Yndella an wreg re beu kelmys dre lagha dhe'n gour hag ev yn few; mes mar merow hy gour rydh yw hi dhiworth lagha an gour. 3Yndella gelwys avoutres y fydh hi mar pyw hi gans gour arall ha'y gour hwath yn few. Mes mar merow hy gour rydh yw hi dhiworth an lagha ha mar temmedh gans den arall nyns yw hi avoutres.\n7Pandr'a wren y leverel ytho? An lagha dhe vos pegh? Bynner re bo! Mes na ve an lagha, ny wodhvien pegh. Ny wodhvien hwans mar ny lavarra an lagha, ‘Na wra hwansa.’ 8Mes pegh ow kavoes prys y'n gorhemmynn, a wre ynnov vy drokhwans a bub eghenn, rag a-der an lagha marow yw pegh. 9Ow pywa yth esen a-der an lagha, mes pan dheuth an gorhemmynn, dasserghi a wrug pegh, 10hag y ferwis vy; an keth gorhemmynn o bewnans dhymm a dheuth ha bos mernans dhymmo vy. 11Rag pegh, ow kavoes spas y'n gorhemmynn a'm toellas ha dredho y'm ladhas. 12Rag an lagha yw sans, ha'n gorhemmynn yw ha sans ha teg ha da.\n21Ytho y kavav avel lagha bos genev droktra pan vynnav gul da. 22Rag y lowenhav yn lagha Duw y'm kowses usi ynnov ow honan, 23mes y hwelav y'm eseli ken lagha ow kwerrya orth lagha ow brys hag orth ow gul prisner dhe lagha pegh hag a drig y'm eseli. 24Truan dell ov! Piw a'm delirv dhiworth korf an mernans ma? 25Grasow7:25 Grasow: War-lergh re a'n dornskrifow My a woer gras. dhe Dhuw dre Yesu Krist agan Arloedh!


Senedh Kernow - Wikipedia\n(Daskevarwodhys dhyworth Omguntellyans Selreth rag Kernow)\nOnan a helyow Palys an Dhuketh yn Lostwydhyel, kresen a Stenegow Kernow\nSenedh Kernow yw kynnik rag kuntelles gul-lagha digresennys yn Kernow, hevelep dhe Senedh Alban, Senedh Kembra ha Senedh Wordhen Gledh.\nAn kaskyrgh rag digresennans yn Kernow a dhallathas yn 2000 orth fondyans a Guntellyans Selreth Kernow, kowethas dreus-barti ha treus-rann a gaskyrgh rag digresennans dhe Gernow. Yn 2001 y tanvonas an Guntellyans 50,000 diskleryans sinys gans an bobel ow kelwel rag senedh dhe 10 Downing Street, dres assay governans an termyn dhe gomendya kuntellesow ranndiryel, byttegyns yth eth an galow heb gorthyp. Selyes veu an gwrians a dreylya Konsel Konteth Kernow dhe awtorita unnik yn 2009 war dybyans may rosa dhe Gernow lev kreffa ha may fo "men kerdhes" dhe senedh rag Kernow, hag yth esa reken "Governans Kernow" komendys dhe Senedh an Ruvaneth Unys an keth bledhen gans an ES a Gernow, mes ny sewenas.\nOw sewya deklaryans an pobelsondyans 2014 war anserghogeth Alban, war-barth hag ambosow a voy digresennans a-dreus an RU dhyworth politegoryon Westminster, y feu galowow nowedhys rag digresennans dhe Gernow. Yn mis Du 2014 y feu lonchys govenek war wiasva wovenegow an governans ow kaskyrgh rag senedh. Polici a'n parti yw senedh gul-lagha rag Kernow herwydh an Parti Livrel Werinel, Mebyon Kernow ha'n re Wer.\nKuntellyans Selreth Kernow[golegi | pennfenten]\nKuntellyans Selreth Kernow yw bagas owth oberi rag senedh. An omsav a dhallathas yn mis Gortheren 2000 yn Truru hag yma ynni eseli a'n Parti Livrel Werinel, Parti Lavur, an Withadoryon, Mebyon Kernow, Unnveredh Kernow, hag anserghogyon. An konseler anserghek Julyan German yw kaderyor an Guntellyans. Yn 2000 y huntellas an bagas hanowskrifow a 50,546 a dus (41,650 anedha trigys yn Kernow) ow tisklerya aga skoodhyans rag senedh yn Kernow. Yn 2001 y ros negesydhyon an Guntellyans (Andrew George, Bert Biscoe, Richard Ford, Dick Cole, David Fieldsend hag Andrew Climo Thompson) an rol a hanowskrifow dhe'n pennmenyster.\nKevrennow a-ves[golegi | pennfenten]\nGwiasva an Guntellyans\nAn Guntellyans war Twitter\nDiwettha golegyans an folen ma a veu an 26 Metheven 2015, dhe 10:56.


Nyns usi Ynys Manow ow kul rann a naneyl an Rywvaneth Unys nag an Unyans Europek, mes yma kevrennow krev ynter ynysow Manow ha Breten Veur, a-ban yw an ynys serghek dhe Gurun an Rywvaneth Unys. Titel an Vyghternes y'n ynys yw Arloedh Manow, hag yma'n Rywvaneth Unys ow kwayta ammok an ynys. Sowson yw niver bras a drigoryon Manow.\nSenedh an ynys - Lys Tynwald - yw kottha senedh an Norvys ow pesya prest.\nDiwettha golegyans an folen ma a veu an 7 Metheven 2022, dhe 06:28.


Ebrowyon 13 (ABK) - Bible Society\nGonis Kemmeradow dhe Dhuw\n1Pesyes kerensa dhe breder. 2Na ankevewgh wolkomma estrenyon, rag yndellma nebes re wolkommas eledh heb y wodhvos. 3Perthewgh kov a'n brisnoryon par dell vewgh prisonys war-barth gansa; ha'n re yw kammdhyghtys, a-ban esowgh hwi ynwedh y'n korf. 4Bedhes priosoleth synsys yn enor gans peub, ha bedhes andhefolys gweli an demmedhyans; rag Duw a vreus an re dhijast ha'n avoutroryon. 5Bedhes agas bewnans rydh a gerensa arghans, ha bedhewgh kontentys gans an pyth a'gas beus; rag ev re leveris, ‘Nevra ny wrav dha fyllel na dha forsakya.’ 6Ytho, ni a lever yn kolonnek,\n‘An Arloedh yw ow gwereser,\nny'm bydh own;\npandr'a yll den gul dhymm?’\n7Perthewgh kov a'gas hembrenkysi, an re a gewsis ger an Arloedh dhywgh; prederewgh a siwyans aga bewedh ha gul war-lergh aga fydh. 8Yesu Krist yw an keth de ha hedhyw ha bys vykken. 9Na vedhewgh kemmerys a-denewen gans divers dhyskasow ankoth; rag da yw may fo krevhes an golonn dre ras, yn le dre boesow na veu dhe les dhe'n re a wra devnydh anedha. 10Ni a'gan beus alter ma na's teves an re a serv an tabernakel an gwir dhe dhybri anodho. 11Rag korfow an enyvales na, ha'ga goes kyrghys a-ji dhe'n sentri gans an arghoferyas yn sakrifis rag peghosow, yw leskys yn-mes a'n kamp. 12Yndellma, Yesu a wodhevis yn-mes a'n yet rag sanshe tus der y woes. 13Ytho deun yn-rag dhodho yn-mes a'n kamp ha doen y vismer ev ganso. 14Rag omma ny'gan beus sita a dhur, mes y hwilyn an sita dhe dhos. 15Dredho ytho, offrynnyn heb lett sakrifis a wordhyans dhe Dhuw, henn yw frut diwweus a wormel y hanow. 16Na ankevewgh gul oberow mas na kevrenna an pyth eus genowgh; sakrifisow a'n par ma yw plegadow dhe Dhuw.\n17Bedhewgh gostydh dh'agas hembrenkysi hag uvel dhedha; rag ymons i ow koelyas a-barth agas enev, avel tus a goedh ri reknans; gesewgh i dhe wul hemma yn lowen, heb kyni yn tristans, rag ny via henna dh'agas les.\n18Pysewgh a'gan govis ni, rag sur on ni bos kowses da dhyn, ow mynnes omdhegi yn enor yn pup-tra. 19My a'gas pys a wul hemma yn tiwysyk may fiv daskorrys dhywgh dhe skonna.\nBennath ha Charj Diwettha\n20Lemmyn, an Duw a gres neb a dhros arta dhiworth an re varow agan Arloedh Yesu Krist, bugel meur an deves, dre woes an kevambos a dhur bys vykken, 21re'gas provio gans pub tra vas13:21 pub tra vas: War-lergh re a'n dornskrifow yn pub ober mas. may hwryllowgh y vodh, ow kul ynnon13:21 ynnon: War-lergh re a'n dornskrifow ynnowgh. an pyth yw plegadow yn y wolok dre Yesu Krist; dhe neb bedhes gordhyans bys vykken ha bynnari.13:21 War-lergh re a'n dornskrifow nyns usi omma an geryow ha bynnari. Amen.\n22Ha my a'gas pys, breder, a wul vri a'm ger a geskians, rag my dhe skrifa war verr lavarow. 23Godhvydhewgh bos livrys agan broder Timothi, gans neb my a'gas gwel, mar teu yn skon. 24Salusewgh agas hembrenkysi ha'n syns oll. An re a Itali a'gas salus. 25Bedhes gras genowgh hwi oll. Amen.13:25 War-lergh re a'n dornskrifow nyns eus omma Amen.